Lihat Peta Asia Tenggara Kejadian Gempa Bumi Dan Laluan Taufan Sepanjang 25 Tahun

Tsunami setinggi 2 meter yang membadai Palu, Indonesia Jumaat lalu nyata membuat kemusnahan kepada bandar di Sulawesi ini. Tsunami ini terhasil daripada gempa bumi berukuran 7.5-magnitude yang terjadi pada hari yang sama. Walaupun amaran tsunami sudah dikeluarkan, namun ianya tidak cukup cepat untuk sampai ke pengetahuan penduduk di Palu.

Ini bukanlah kali pertama gempa bumi menggegarkan Indonesia. Julai lalu, Lombok menerima nasib yang sama apabila menerima gegaran 6.4-magnitude menyebabkan ramai yangperlu membatalkan percutian mereka.

Menerusi perkongsian di Twitter, seorang pengguna Twitter dengan nama Sir Zayn berkongsikan peta kejadian taufan dan gempa bumi yang berlaku di Asia Tenggara sejak 25 tahun yang lalu.

Penduduk di Malaysia perlu berasa sangat bersyukur kerana kita cuma diuji dengan kejadian ribut hanya beberapa kali sahaja sepanjang tempoh ini. Itu pun bukan ribut taufan yang berskala besar seperti yang berlaku di Jepun pada ketika ini.

Resident in Malaysia, Brunei Darussalam, Singapore, Riau, Bangka Belitong, & Borneo must grateful they're so lucky their land so protected God. pic.twitter.com/xloFEVFsLc

The path of every typhoon in the last 25 years.

Sabah is LITERALLY the Land Below The Wind. pic.twitter.com/nQGjk1YVpw

— Sir Zayn (@bingregory) October 24, 2017

Then it really becomes apparent just how incredibly fortunate this little piece of land truly is #syukur pic.twitter.com/MJLovnaHaF

— Sir Zayn (@bingregory) October 1, 2018

Antara sebab kita tidak menerima sebarang gempa adalah kerana Malaysia ‘terlepas’ daripada kedudukan plat teknonik di bawah laut yang sentiasa bergerak. Plat berkenaan sentiasa bergerak dan akibat pergerakan ini, gempa bumi akan berlaku dan perkara berkenaan adalah sesuatu yang di luar kawalan manusia.

bukan benteng, tapi kedudukan geografi bumi indonesia terbentuk daripada dua plat tektonik yg sedang bergerak dan indonesia juga merupakan sebahagian lingkaran api pasifik. https://t.co/BGwGGVJHv5

— Afiq Hanz (@Afiq_Hanafiah) October 1, 2018

Kita berada di sebelah plat tektonik yg aktif iaitu Indonesia dan Filipina. Tak mustahil nanti kita pun akan alami gempa bumi. Plat tektonik bumi sentiasa bergerak dan akan alami gempa apabila gelincir atau bertembung dgn plat-plat di sebelahnya.

— GREATER COUCAL (@greatercoucal) October 1, 2018

Seperti yang ditulis oleh Greater Coucal, kita tidak boleh menarik nafas lega kerana apa-apa sahaja boleh berlaku. Ini adalah penerangan daripada sudut sains secara kasar dan tidak pergi terlalu mendalam.

Tidak perlulah kita menuduh sesuatu tempat apabila ditimpa bencana, ianya disebabkan bercambahnya perlakuan tidak bermoral di tempat tersebut. Sebagai rakyat Malaysia apa yang kita boleh lakukan adalah sentiasa bersyukur dan bersedia untuk sebarang bencana yang mungkin berlaku.


Lihat Porsche 356 RSR Hasil Ubah Suai Emory Motorsports

Melihat kepada nama modelnya sahaja pastinya peminat automotif boleh menganggarkan betapa lamanya model retro ini. Pada kali ini Porsche 356 RSR yang mula diperkenalkan sekitar enam dekad lalu diberi sentuhan istimewa oleh Emory Motorsports.

Apa yang menarik mengenai ubah suai yang dilakukan adalah Emory Motorsports berjaya mengadunkan jentera yang berusia enam dekad ini dengan enjin model Porsche 964 C2 yang diperkenalkan pada tahun 1990.

Selain itu, Emory Motorsports turut menyertakan beberapa aksesori dan kelengkapan performance bagi meningkatkan lagi keupayaan model retro ini. Hasilnya, Prosche 356 RSR ini berjaya menawarkan 400 kuasa kuda. Tidak hanya menawarkan ubah suai dari segi prestasi, model ini turut diberi kemasan warna matte black pada model ini sekaligus membangkitkan lagi aura Porsche 356 RSR ini.


Lihat Poster Pasukan EURO 2016 Dalam Versi Yang Awesome Ini

Untuk meraikan UEFA Euro 2016 ini, ESPN membuat 25 poster khas ini dengan menunjukkan pemain terbaik bagi setiap pasukan. Konsep poster ini adalah untuk menggunakan frasa ‘More Than..’ dan mencipta poster berkenaan mengikut keistimewaan setiap pasukan yang bertanding.

“Saya cuba membuat poster-poster ini dengan mengekalkan stroke lukisan dan tetapi di masa yang sama, mengekalkan realism pada setiap gambar,” kata artis untuk projek ini, Florian Nicolle.

Poster-poster ini memang menarik terutamanya poster Germany, Turkey dan Wales. Tapi setiap poster tetap awesome dengan caranya yang tersendiri. Mana satu pilihan anda?


Lihat PPIM Dedah Kes Gadis Pinjam ‘Ahlong’ Untuk Sara Teman Lelaki

Banyak sebenarnya kes ‘berat’ yang perlu diselesaikan Persatuan Pengguna Islam Malaysia (PPIM) setiap hari terutamanya kes melibatkan pinjaman duit daripada ceti haram atau Ahlong. PPIM menerusi laman YouTube turut berkongsikan beberapa kes yang mereka sedang tangani sebagai salah satu cara untuk menyedarkan orang ramai tentang bahayanya meminjam daripada Ahlong ini.

Dalam video yang dikongsikan oleh mereka semalam, mereka menerima aduan daripada seorang wanita yang mendakwa beliau dianiaya oleh teman lelakinya sendiri sehinggakan beliau terpaksa meminjam Ahlong bagi menanggung teman lelakinya.

Serbuan Unit Banteras Ceti Haram PPIM ke kediaman mangsa merungkai segala cerita. Gadis berkenaan juga didapati bersekedudukan dengan teman lelakinya sekian lama. Lelaki berkenaan tidak bekerja, hanya menabur janji manis sehingga si wanita rela berhabis wang demi cinta yang tidak pasti.

PPIM juga menasihatkan orang ramai yang terjerat dengan Ahlong supaya mendapatkan bantuan mereka jika perlu. Anda boleh menghubungi menerusi laman rasmi mereka di sini. Nasihat kami, jauhilah Ahlong. Merana terduduk anda nanti.


7 Gajet Anda Boleh Dapatkan Di Lazada Dengan Harga Dibawah RM99

Mendapatkan gajet dengan harga yang rendah mungkin sesuatu yang agak sukar. Lebih-lebih lagi sekiranya anda tinggal di kawasan yang jauh daripada bandar dimana gajet-gajet ini dijual dengan harga yang sedikit mahal.

Mujur kini ada Lazada. Nak dapatkan barangan yang diingini lebih mudah dicapai selepas beberapa hari pembayaran dibuat. Buat pencinta gajet, kami ada berita baik buat anda kerana kini terdapat beberapa barangan yang ditawarkan secara sale ketika ini.

Sebelum ini, kami pernah mengeluarkan artikel 5 Altenatif Smartphone Yang Anda Boleh Dapatkan Selain iPhone. Kali ini kami ingin berkongsi kepada anda pula gajet-gajet anda boleh dapatkan dengan harga dibawah RM99 sahaja.

Untuk pengetahuan anda, 7 barangan ini berjaya mendapat review dan testimoni positif daripada para pengguna. Oleh sebab yang demikan, apa salahnya jika kami kongsikan kepada anda pula. Berikut merupakan antara gajet yang ditawarkan.

Bilakah kali terakhir dengan membeli sebuah pendrive? Seingat saya kali terakhir saya membeli pendrive sekitar 5 tahun yang lepas dimana kapasitinya hanya sebesar 8 GB.

Kini sempena promosi Marhaban Ya Ramadhan, anda boleh dapatkan pendrive ini dengan harga RM42.90 sahaja. Apa yang menariknya pendrive keluaran SanDisk ini adalah penyediaan dua port yang ditawarkan.

Selain daripada menggunakan teknologi USB 3.0 yang membolehkan pemindahan fail dapat dilakukan dengan pantas, anda juga boleh port Micro-USB untuk digunakan pada smartphone anda. Boleh terus stream movie, gambar atau anime kesukaan anda secara terus melalui pendrive ini. Nak transfer fail dari smartphone ke USB pun sangat mudah.

Anda boleh dapatkan SanDisk Ultra Dual USB ini di sini. Buat anda yang menggunakan smartphone baru dimana menggunakan slot USB Type-C anda tidak perlu risau, kerana SanDisk turut menawarkannya di sini.

Sesuai buat anda yang baru sahaja mendapatkan smartphone baru atau ingin mendapatkan memori kad sebagai backup untuk hasil kerja anda.

Melalui keluaran terbaru mereka, Samsung telah mempertingkatkan kelajuan MicroSD EVO Plus Class 10 ini membolehkan fail dapat dipindah dan dibaca dengan lebih laju. Sesuai buat anda yang sering memindah gambar secara pukal daripada kamera anda.

Ditambah pula dengan 10 tahun waranti daripada Samsung Malaysia, MicroSD daripada Samsung ini sememangnya berbaloi untuk didapatkan. Berdasarkan review, memori kad yang ditawarkan ini disahkan original.

Nampaknya Xiaomi bukan sahaja cemerlang menghasilkan smartphone dengan harga mampu milik malah Xiaomi Mi Piston V4 juga turut penjadi pilihan ramai pengguna.

Earphone ini juga berjaya menjadi antara earphone yang paling banyak menerima pujian dan review daripada orang ramai atas kualitinya. Berikut merupakan antara testimoni yang sempat kami baca.

Anda boleh ikuti lebih banyak testimoni pengguna di sini.

Sekiranya anda lebih selesa dengan menggunakan headphone, Sony MDR-ZX310 mungkin antara headphone yang anda pertimbangkan. Hadir dengan harga mampu milik serta kualiti bass yang mantap antara yang membuatkan sony tersenarai di dalam senarai kami.

Selain itu, Sony MDR-ZX310 ini turut hadir dengan pilihan 4 warna menarik dan 6 bulan waranti. Nak tahu lebih lanjut mengenai headphone Sony MDR-ZX310, boleh ikuti video review daripada Fazli Halim ini.

Melihat kepada saiznya yang tidak begitu besar anda mungkin tertipu bagaimana portable bluetooth speaker keluaran JBL ini berjaya menghasilkan sound yang jelas dan bass yang memuaskan.

Penyertaan bluetooth pula membolehkan anda pasangkan bersama smartphone Android atau iOS anda dengan sangat mudah. Sesuai sangat sekiranya anda ingin digunakan ketika BBQ atau enjoy bersama rakan-rakan anda di tempat indoor mahupun outdoor.

Selain pada itu, harus diketahui juga terdapat speaker portable yang mempunyai rekabentuk JBL GO Portable Bluetooth Speaker versi klon. Atau dalam erti kata lain bukan yang original. Anda boleh dapatkan JBL GO yang original di sini.

Sudah lama menggunakan mouse dan keyboard sedia ada? Mahu beralih kepada mouse dan keyboard tanpa wayar dengan harga mampu milik? Logitech MK215 adalah jawapannya.

Hanya perlu dipasang melalui USB connector pada laptop atau PC anda, dan mouse serta keyboard ini boleh terus digunakan dengan secara terus. Logitech MK215 Combo ini yang sebelum ini ditawarkan pada harga RM99 kini ditawarkan pada harga RM64.90 sahaja. Dapatkannya di sini.

Pernahkah anda mengalami masalah gangguan coverage ketika menggunakan Wi-Fi di kediaman anda. Selalunya masalah terjadi ketika mana anda berada berjauhan dengan modem membuatkan capaian internet sukar diterima dengan baik.

Penggunaan repeater atau Wi-Fi Super Booster ini mungkin solusi yang anda perlukan. Hanya perlu pasang pada socket dan setup Wi-Fi anda dengan mudah. Anda boleh tonton video dibawah ini untuk penjelasan lanjut tentang bagaimana repeater ini bakal membantu masalah anda.

TP-Link ini kini ditawarkan pada harga RM85 dan anda boleh dapatkannya di sini.


Lihat Promosi Machines Dengan Diskaun Sehingga RM2,066 Sempena Jualan 11.11

Seperti yang ramai daripada anda sedia maklum, hari ini bersempena Singles’ Day, pelbagai laman jualan sama ada atas talian, butik mahupun restoran telah mengadakan promosi istimewa.

Rangkaian Apple iaitu Machines juga tidak melepaskan peluang ini untuk mengadakan promosi istimewa. Antara barangan yang ditawarkan secara promosi adalah iPhone, iMac, Macbook serta beberapa aksesori Apple.

Promosi yang menarik perhatian kami sudah pastinya penawaran iPhone XS 256GB dengan diskaun sebanyak RM1,000 serta Apple Macbook 12” with Retina Display dengan diskaun sebanyak RM2,066.

Promosi ini berlangsung bermula 11 November jam 11 pagi sehingga 17 November. Promosi ini hanya ditawarkan secara atas talian sementara stok masih ada. Buat anda yang sudah lama berhajat untuk mendapatkan iPhone, Macbook atau iMac mungkin ini masa terbaik untuk anda boleh mendapatkannya. Klik di sini untuk mendapatkannya.

Kami kongsikan kepada anda lima telefon pintar berbaloi untuk anda dapatkan sempena jualan 11.11 di Lazada. Turut dikongsikan, Apple SE2 mungkin dijual dengan harga tidak sampai RM2,000.

5 Telefon Pintar Berbaloi Dimiliki Sempena Jualan 11.11 Lazada

Apple iPhone SE2 Mungkin Dijual Dengan Harga Tidak Sampai RM2,000


Lihat Proses Scammer Curi Data Peribadi Anda

Sejak beberapa bulan lalu, Malaysia dikejutkan dengan pendedahan demi pendedahan oleh pihak berkuasa mengenai aktiviti penipuan atau scam yang terjadi di negara kita.

Dari Love Scam, Macau Scam dan bermacam-macam lagi sindiket penipuan yang melibatkan kerugian berjuta ringgit telah direkodkan di Malaysia. Tetapi sehingga kini, rakyat Malaysia masih belum peka dengan situasi ini.

Melihat kepada keadaan ini, kita pasti tertanya-tanya bagaimana agaknya para ‘scammer’ bekerja? Atau bagaimanakah data peribadi kita dicuri sehingga menyebabkan kerugian berjuta-juta ringgit.

Melalui satu perkongsian video berdurasi selama 1 minit yang dibuat oleh laman Facebook AITI Brunei, satu syarikat telekomunikasi yang bertapak di Brunei, mereka berkongsi bagaimana cara scammer mencuri data peribadi kita.

Dari minit pertama sehinggalah minit terakhir, kecurian data boleh terjadi hanya melalui perkongsian gambar dan status yang dimuat naik di laman media sosial kita.

Walaupun perkongsian tersebut dilihat kecil dan tidak memberi impak yang besar, namun sekecil-kecil maklumat yang diperlukan oleh para scammer mampu untuk menyebabkan kerugian melibatkan berjuta ringgit.

Adalah menjadi tanggungjawab kita untuk sentiasa berhati-hati serta mempunyai satu mentaliti dimana ‘tidak semua perlu dikongsi di media sosial.’ Sikap ambil berat dan peka dengan sekeliling adalah kewajipan kita agar suatu hari nanti, kita tidak termasuk sebagai salah seorang mangsa.

Terdahulu, PDRM menyatakan bahawa Addy Kanna dan Leong Yeong tidak terlibat dengan Macau Scam. Klik pautan di bawah untuk membaca.

PDRM Sahkan Addy Kanna dan Leong Yeong Tidak Terlibat Dengan Macau Scam

Tidak Tampil Bantu Siasatan Kes ‘Macau Scam’, Pelakon Lelaki Dan Pengacara Wanita Akan Dipanggil SPRM


Lihat Rakaman Situasi ‘Tenang’ Dialami Rakyat Jepun Saat Gempa 7.1 Gegarkan Wilayah Fukushima

Gempa berukuran 7.1 magnitud menggegarkan wilayah Fukushima, Jepun, pada Sabtu malam.

Japan Times melaporkan bahawa pusat gempa berada pada kedalaman 60 kilometer di lepas pantai Prefektur Fukushima, pada pukul 11.08 malam waktu tempatan.

Namun sejak kejadian semalam masih belum ada amaran tsunami yang dilaporkan bakal berlaku di sana. Sebagai langkah berjaga-jaga, penduduk disarankan untuk berpindah ke tempat yang lebih tinggi.

Sementara itu, New York Times melaporkan, pusat gempa berada di sekitar lokasi gempa yang pernah terjadi hampir pada 2011 yang lalu yang menghancurkan 3 reaktor nuklear. Di mana bencana yang dikenali sebagai Gempa Tohoku itu juga mencetuskan tsunami.

Lebih daripada 20,000 orang mati atau hilang dalam gempa dan tsunami pada 2011 terbabit, sementara ratusan ribu lagi kehilangan kediaman mereka. Lebih daripada 100,000 orang dipindahkan dari kawasan itu.

Difahamkan, kesan gegaran yang terjadi semalam turut dilaporkan merebak sehingga ke Tokyo selama sekitar 30 saat, dan gegaran sangat kuat di Fukushima dan Sendai.

Pejabat Perdana Menteri segera mengaktifkan pusat pengurusan krisis. Manakala Tokyo Electric Power Company atau Tepco, yang mengendalikan loji tenaga nuklear, sedang memeriksa apakah ada kebocoran atau tidak.

Tenang di sini bukanlah bermaksud bahawa penduduk Jepun tidak khuatir dengan nyawa mereka apabila berlakunya gempa bumi.

Namun ia lebih kepada persediaan awal apabila mereka difahamkan sudah diberitahu lebih awal berkenaan gempa bumi tersebut melalui telefon bimbit masing-masing sebelum kejadian gempa bumi benar-benar terjadi.

Perkara ini turut dikongsi oleh rakyat Malaysia, Kamal Zharif yang menetap di Jepun apabila dia memberitahu bahawa sudah mendapat notifikasi akan berlaku kejadian gempa bumi di sana.

Manakala Zunita Ramli dalam perkongsiannya turut mendedahkan perkara yang sama apabila penduduk Jepun difahamkan telah diberitahu 80 saat lebih awal mengenai kejadian gempa terbabit.

Kejadian ini juga telah berjaya dirakam oleh beberapa netizen yang berada di sana sebelum tersebar meluas di seluruh dunia. Berikut adalah rakaman yang terjadi di Jepun.

Pray for japan pic.twitter.com/sHqgbZa3T8

— kem (@AkeemSharyzal) February 13, 2021

oh no~ this is really bad newsA magnitude 7.1 earthquake has occurred in Japan at night.

to j-carats, please stay safe!!pic.twitter.com/iFMwfFuJFN

— TAERIRAHMAWATI ☾*‧₊ (@BooNon_98) February 13, 2021

The earthquake in Japan is upgraded from 7.1 to 7.3. Magnitude.Nationwide 950,000 homes were without power due to power plants going offline.No abnormalities have been found at the Fukushima 1 & 2 nuclear plants.祈り 🙏🏻#earthquake #fukushima #Japanpic.twitter.com/heqZ6KSKFu

— ∼Marietta (@MariettaDaviz) February 13, 2021

A magnitude 7.3 earthquake struck northeastern Japan on Saturday night, local time. More than 100 people have been reported injured.https://t.co/tRkFYrIXF2 pic.twitter.com/QsEdhzt2fg

— NHK WORLD News (@NHKWORLD_News) February 14, 2021

Earthquake in Japan yesterday shook the cats pic.twitter.com/zGl3MigYF2

— penanam anggur (@anthraxxxx) February 14, 2021

Level 6 EARTHQUAKE in Japan. Was in Fukushima but still shook my home well ! pic.twitter.com/rZSJYiOA5K

— Mr Japan 🇯🇵 (@YLaylee) February 13, 2021

Untuk rekod, gempa ini telah mengakibatkan tanah runtuh dan kerosakan pada jalan raya. Manakala tebing di sepanjang jalan runtuh, menutup jalan dan pagar pembatas jalan tenggelam di dalam lumpur, lapor media tempatan.

Lihat peta Asia Tenggara kejadian gempa bumi dan laluan taufan sepanjang 25 tahun. Klik pautan di bawah untuk membaca.

Lihat Peta Asia Tenggara Kejadian Gempa Bumi Dan Laluan Taufan Sepanjang 25 Tahun

Gempa Bumi Kuat Di Fukushima, Kereta Api Laju ‘Shinkansen’ Dihentikan Operasi

Bagaimana Pemuda Indonesia Ini Terkorban Selepas Menyelamatkan Ratusan Nyawa Daripada Gempa Bumi


Lihat Rakaman Terakhir Wartawan Palestin Sebelum Mati Dibunuh Oleh Tentera Israel

Khaled Hamad, seorang jurukamera warga Palestin, terbunuh di kejiranan Gaza di Shijaiyah pada Julai 2014. Pada tahun tersebut, lebih 60 rakyat Palestin dan 13 askar Israel terbunuh dalam pertempuran antara tentera Israel dan Hamas di Shijaiyah.

Baru-baru ini pula, tular rakaman video yang menyaksikan kematian Hamad bersama-sama dengan seorang petugas kesihatan. Video yang tular itu telah dikeluarkan untuk tontonan umum oleh agensi media Al Jazeera. Ia juga telah ditonton lebih 400,000 kali dan mendapat pelbagai reaksi warga Twitter.

Menurut laporan Committee To Protect Journalists (CPJ), semasa hari kejadian, Hamad sedang bekerja untuk sebuah dokumentari yang bakal diterbitkan oleh Continue Production Films (CPF). Dokumentari itu akan memfokuskan mengenai bahaya yang dihadapi pasukan medik Palestin sewaktu bekerja di tengah-tengah zon perang.

Palestinian journalist films the moment an Israeli strike kills him and a fellow medic. pic.twitter.com/4gKPrtfTZm

— Eᴀsᴛ Cᴏᴀsᴛ Aᴠᴇɴɢᴇʀ 🔪™ (@ArtistInWarTime) January 15, 2022

CPF melaporkan bahawa pada hari kejadian, Hamad ditugaskan untuk merakam cabaran yang dilalui oleh pasukan ambulans di Shijaiyah. Semasa beliau sedang merakam, kelihatan suasana ngeri kawasan sekeliling yang berkabus dan kabur dari pandangan mata. Semua ini adalah kesan daripada bedilan peluru berpandu. Semasa merakam, salah satu kenderaan yang dibawa pasukan medik Palestin terkena peluru yang dilepaskan oleh tentera Israel. Akibat daripada itu, Hamad dan Fouad Jaber, seorang doktor, terbunuh dalam serangan tersebut.

Laporan berita pada hari kejadian menyatakan bahawa keganasan yang berlaku di Shijaiyah begitu tragis dan jumlah korban menjadi begitu tinggi sehingga pasukan menyelamat tidak dapat mengangkut mereka yang tercedera. Gambar di media sosial pula menunjukkan Hamad terbaring kaku di katil hospital. Di badannya terlihat cantik sepasang jaket yang jelas bertanda ‘Press’ dan kameranya diletakkan di badannya.

Kematian Hamad mungkin masyur di seluruh dunia disebabkan rakaman terakhir yang berjaya dirakam olehnya sebelum menghembuskan nafas terakhir. Namun sejak konflik berlaku di Gaza, pelbagai sorotan cerita kematian wartawan sudah berkumandang di dada akhbar. Menurut laporan yang dikeluarkan oleh CPJ, 18 wartawan sudah menemui ajal semasa bekerja di zon perang dan alasan yang dikeluarkan Israel masih tetap sama iaitu, “Kami tidak menyasarkan wartawan, tetapi wartawan meletakan diri mereka dalam kawasan berisiko.”

Pembunuhan wartawan dan petugas media adalah antara jenayah antarabangsa yang dilakukan oleh kedua-dua puak Israel dan Palestin. Majlis Hak Asasi Manusia PBB sebelum ini juga telah menubuhkan satu suruhanjaya siasatan antarabangsa bagi menjawab persoalan sama ada jenayah perang berlaku di Gaza oleh kedua-dua pihak.

Simon Cowell tarik diri jadi juri X Factor Israel, ada kaitan dengan isu Gaza dan zionist? Untuk bacaan lanjut, klik pautan di bawah.

Simon Cowell Tarik Diri Jadi Juri X Factor Israel, Ada Kaitan Dengan Isu Gaza Dan Zionist?

Hujan Peluru Dari Gaza Belum Berhenti, Israel Mula Dilanda Perang Saudara Pula

Ebit Lew Umum Berjaya Jejak Kaki Ke Gaza Diiringi Kereta Berperisai Tentera Mesir


Lihat Rakan Hidup Susah Sewaktu Kecil Dorong Wazir Lakukan Ini

Bagi seorang pelajar perubatan seperti Ahmad Wazir Aiman atau lebih mesra dipanggil Wazir saja, rutin harian beliau bangun seawal sebelum subuh. Dengan mengenakan kot putih, Wazir berjalan kaki ke hospital ketika matahari pagi belum menyinar.

“Hari-hari saya adalah bertemu pesakit baik di klinik, di wad, di dewan bedah mahupun di bilik bersalin dan kadang-kadang, saya akan keluar semula daripada hospital untuk pulang ketika langit telah pun senja dan gelap. Dan saya akan pulang awal pada keesokan paginya pula apabila saya on-call malam” – Wazir.

Namun bagi Ramadhan kali ini, Wazir ingin lakukan sesuatu yang berbeza dan lari jauh daripada rutin harian beliau ini. Ia merupakan satu impian yang pernah terlintas di fikiran beliau sewaktu masih bersekolah rendah dan akhirnya baru dapat dilaksanakan setelah beliau berusia 22 tahun.

Menurut pelajar Ijazah Perubatan Tahun 3, Pusat Perubatan Universiti Kebangsaan Malaysia, Universiti Kebangsaan Malaysia dan berasal dari Wangsa Maju ini, impian untuk membantu golongan susah tercetus setelah beliau melihat ramai daripada rakan sekolahnya yang berasal daripada keluarga yang kurang bernasib baik sewaktu di sekolah rendah.

Ada di antara rakan sekelasnya yang mempunyai ayah yang lumpuh, ada yang ibunya adalah ibu tunggal, ada yang ibunya bekerja sebagai janitor sekolah dan perlu menempuh berbagai kesukaran hidup lagi.

“Setelah melihat semua ini lahir satu perasaan yang cukup sebak dalam hati saya dan turut membuat saya tertanya-tanya; Tak ada orang nak bantu mereka kah? Dan apa yang boleh saya buat untuk menolong?”

Menurut Wazir, di usia yang sebegitu muda adalah sesuatu yang sukar bagi beliau untuk membantu rakan-rakannya kerana beliau sendiri berasal daripada keluarga berpendapatan sederhana.

Apatah lagi apabila melihat ayah dan ibu beliau juga bersusah payah mencari rezeki demi menampung perbelanjaan mereka sekeluarga.

“Limitasi saya ketika itu adalah saya tidak ada pendapatan ataupun modal untuk disedekahkan, justeru hasrat saya adalah untuk melaksanakan idea ini setelah saya berkahwin dan bekerja, dalam erti kata lain bila saya sudah stabil dari segi kewangan” – Wazir.

Ujar Wazir lagi, perasaan ingin membantu itu adakala membuatkan beliau sukar tidur di waktu malam. Apatah lagi setelah melalui satu pengalaman yan membuatkan beliau mula mengerti betapa nikmatnya membantu insan yang hidup susah. Ujar Wazir;

“Pernah satu ketika, dalam perjalanan pulang ke Kuala Lumpur daripada kampung halaman, kami singgah sebentar di sebuah masjid dan saya terlihat seorang perkerja masjid yang pakaiannya agak compang-camping sedang membersihkan tandas dan kawasan masjid.

Dengan senyum manisnya, dia menegur saya dan sebelum pulang saya teringat yang saya ada lebihan pakaian lama yang saya memang berhajat untuk memberikan kepada golongan yang memerlukan.

Kebetulan ada satu lagi plastik pakaian lebihan daripada program gelandangan sebelum ini yang memang saya simpan dalam kereta.

Sebaik saya berikan kepada pekerja tersebut, saya tak dapat lupa betapa jujurnya air mata dan kegembiraan beliau. Juga terasa betapa tenangnya hati bila dapat membantu orang lain”.

“Sejak daripada itu, saya lebih bersemangat untuk memberi kerana salah satu pegangan hidup saya ialah ‘erti hidup’ pada memberi” – Wazir.

Wazir jug bertekad setelah beliau bekerja nanti, 1 hujung minggu di setiap bulan akan diperuntukkan untuk masuk ke kawasan yang telah dikenal pasti mempunyai golongan yang susah dan memerlukan bantuan khususnya kawasan yang telah dilanda banjir.

Namun siapa sangka di saat masih belum menamatkan pengajian, Wazir telah mula dapat melaksanakan impian yang terpendam lama ini melalui program Ramah dan Voyage of Hope yang akan berlangsung selama 5 hari.

‘Ramadhan Voyage of Hope’ ini merupakan program jelajah amal di mana kru Voyager Organisasi Dakwah Dosage International akan pergi ke setiap negeri di semenanjung dengan membawa bekalan barangan dan wang untuk disalurkan kepada keluarga-keluarga miskin dan mereka yang kurang bernasib baik. Kebanyakan daripada penerima sumbangan telah dikenalpasti semenjak sebelum Ramadhan lagi.

Program yang memakan masa selama 5 hari ini akan bermula pada 9 Jun 2016. Destinasi pertama adalah Perak, kemudian terus ke negeri-negeri utara sehinggala ke Pulau Pinang.

Pada hari ke 2 jelajah akan diteruskan ke pantai timur bermula daripada Kelantan hingga ke Pahang.

Manakala pada hari ketiga, jelajah diteruskan ke Johor, Melaka dan kemudiannya Putrajaya. Baki 2 hari terakhir akan meliputi Kuala Lumpur, Selangor dan Negeri Sembilan.

Menjawab tentang persoalan ini, ujar Wazir Ramadhan adalah bulan yang paling sesuai untuk melaksanakan program ini. Tambahan pula ganjaran dalam beramal akan digandakan Allah.

“Pada mulanya saya berhasrat untuk pergi sendiri dan menyampaikan sumbangan peribadi kepada keluarga-keluarga ini sebelum saya bertolak ke Jepun untuk posting dan research saya di sana.

Namun, memandangkan saya akan bergerak jauh dan terdapat ramai keluarga yang memerlukan, maka saya putuskan untuk membuka peluang ini kepada mereka yang turut berminat untuk menderma.

Saya berharap apa yang saya lakukan ini dapat mengurangkan beban mereka yang kurang bernasib baik dan di waktu yang sama membuka ruang untuk orang lain turut beramal dan peroleh barakah pada bulan Ramadhan yang mulia ini” – Wazir.

Untuk pengetahuan pengumpulan dana bagi program ini telah bermula sejak 1 Jun dan akan berlangsung sehingga 10 Jun.

Bagi anda yang ingin turut serta, sumbangan boleh disalurkan ke akaun bank Islam 14-256-02-020312. Untuk  maklumat lanjut tentang program ini, info lengkap boleh didapati di Facebook Page Dakwah Dosage.

Secara peribadi saya sering membaca dan mengikuti aktiviti amal yag dilakukan oleh Wazir di akaun Facebook peribadi beliau. Itulah sebabnya tanpa ragu saya bersetuju untuk berkongsi program yang akan beliau laksanakan ini di Vocket.

Semoga usaha murni yang merupakan impian Wazir sejak kecil ini dapat dilaksanakan dengan jayanya. Buat Wazir, anda sentiasa buat kami yakin bahawa masih ramai insan yang prihatin kepada golongan yang kurang bernasib baik.


Lihat Rakyat Jepun Berlatih Untuk Elak Peluru Berpandu

Selepas kejadian Korea Utara melancarkan ujian peluru berpandu balistik sehingga melewati perbatasan udara Hokaido sebelum jatuh perairan Jepun di Lautan Pasifik, Jepun yang menganggap perbuatan ini sebagai satu ancaman yang serius kini sudah mula menjalani latihan ‘missile drill’ sebagai persedian awal atas segala kemungkinan buruk yang bakal berlaku. Dalam latihan evakuasi ini, siren dibunyikan sebagai amaran tanda bahaya. Sebaik sahaja mendengar bunyi ini, semua warga dari kanak-kanak, guru hingga warga tua terpaksa menghentikan segala aktiviti serta-merta dan lari ke tempat perlindungan.

Menurutnya, dalam situasi seperti ini, panik bukanlah sikap yang tepat. Latihan ini adalah sebagai persediapan mereka untuk menghadapi segala kemungkinan terhadap ancaman Korea Utara.


Lihat Jose Mourinho Ramal Negara yang Akan Ke Final Piala Dunia 2018

Ini adalah pilihan Jose Mourinho untuk final Piala Dunia 2018. Portugal vs Argentina. Apabila ditanya kenapa beliau bias kepada pasukan negara kelahiran beliau, Jose menjawab beliau yakin Portugal dapat membuat kejutan di Piala Dunia kali ini; seperti apa yang mereka buat ketika kejohan Euro sebelum ini.

Dan Jose memilih pula pasukan Argentina untuk menjadi lawan Portugal di final. Ronaldo vs Messi, siapa yang akan menang? Jika anda tidak setuju dengan Jose, siapa pula pasukan yang anda ramal akan ke pentas final Piala Dunia Russia ini?


Lihat Reaksi Gordon Ramsay Cuba ‘Sup Torpedo’ Buat Kali Pertama

Mengembara ke seluruh dunia membuatkan Gordon Ramsay sudah mencuba pelbagai menu ‘pelik’ dan bagi Gordon, sup torpedo di Kuala Lumpur ini adalah salah satu daripadanya.

Buat yang tidak pernah cuba sup torpedo sebelum ini, anda perlu menonton video ini sehingga tamat. Seperti namanya, bahan dalam sup ini juga diperbuat daripada bahagian lembu jantan yang paling ‘rare’.

Selain lokasi ini di Lembah Klang, mana lokasi untuk makan sup torpedo yang best? Boleh kongsi di ruangan komen.


Lihat Reaksi Pembeli Berang Selepas iPhone ‘Dummy’ Berharga RM23 Tidak Berfungsi

Menemui dan membaca review atau pun ulasan yang dibuat di laman-laman jualan atas talian ada ketikanya boleh menjadi satu aktiviti yang menghiburkan hari-hari kita.

Daripada pujian yang melampau kepada penjual kerana sangat berpuas hati dengan barangan dibeli sehinggalah kata-kata yang kurang enak kerana tidak berpuas hati dengan barang atau perkhidmatan yang diberikan.

Buat kebanyakan masanya, review yang kurang baik ini lah yang sering mencuri perhatian dan dikongsikan kembali di media-media sosial untuk dijadikan tatapan bersama para netizen.

Seperti ulasan-ulasan yang diberikan sekumpulan pembeli ini yang merasa tertipu selepas membeli iPhone ‘dummy’ yang berharga RM23. Ya, dummy yang membawa maksud palsu dan sering digunakan pemilik-pemilik kedai sebagai hiasan atau display kepada para pengunjung.

sebodoh bodoh aku, rupanya ada yang lagi bodoh kat luar sana pic.twitter.com/RrLA7X01ZZ

Walaupun iklan telefon berkenaan telah menyatakan dengan jelas ianya adalah dummy display dan not real phone (bukan telefon sebenar) dan berharga hanya RM23, namun masih ada yang berharap ianya adalah sebuah telefon yang boleh berfungsi.

Tidak cukup dengan memberitahu bahawa telefon berkenaan bukanlah sebuah telefon sebenar, penjual juga sudah memberitahu dalam penjelasan ianya adalah replika dan sesuai untuk dijadikan perhiasan atau paparan.

“Sesuai dijadikan display– mempunyai kedai membaiki telefon dan menjual pelbagai casing?

“Gunakan telefon palsu ini untuk mempamerkan casing yang dijual kepada pelanggan tanpa risau mereka membawa lari telefon anda,” tulis penjual.

Tidak pasti sama ada pembeli-pembeli yang berasa tertipu ini tidak sedar atau terlepas pandang semasa membuat pesanan namun ianya boleh membuatkan anda menggelengkan kepala bila membaca review yang diberikan mereka ini selepas menerima telefon dummy ini.

Walaupun sudah berulang kali memberitahu bahawa telefon berkenaan hanya untuk kegunaan sebagai hiasan dan display di kedai-kedai, namun penjual sekali lagi terpaksa menjelaskan kepada pembeli-pembeli yang berasa tertipu di ruangan komen ini untuk menyedarkan kembali mereka bahawa telefon yang dipesan dan diterima adalah dummy.

Sejujurnya, menjadi penjual dan terpaksa melayan kerenah pembeli seperti yang dikongsikan ini memerlukan tahap kesabaran yang tinggi. Bukan sahaja tidak faham dengan apa yang dijual dan dimaksudkan namun mereka turur memberi rating yang rendah.

Sekali pun terlepas pandang atau kurang faham dengan perkataan dummy dan not a real phone, setidaknya pembeli-pembeli ini sudah boleh menjangkakan bahawa telefon yang dijual ini bukanlah telefon sebenar jika melihatkan kepada harganya yang cuma RM23 berbanding telefon sebenar di dunia nyata yang boleh mencecah harga ratusan sehingga ribuan ringgit.

Baca juga perkongsian kami mengenai misteri siapakah Mr Hu yang selalu menghantar barangan dari luar negara kepada pembeli-pembeli di Malaysia melalui pautan di bawah.

‘Mr. Hu’ Nama Pengirim Barangan Dari China Ini Cetus Tanda Tanya Netizen

Router ‘Plash Speed 5’ Sudah Mula Ditawarkan Di Shopee

Iklan Guna Kata Kunci Berkait Judi Dan Burger Di Media Sosial Curi Perhatian Netizen


Lihat Reaksi Peminat Chelsea Bila Kena Tunafoto Dengan Lampard

Frank Lampard membuat kemunculan mengejut khas untuk peminat Chelsea di Jepun dan tiada yang lebih baik dari membuat kemunculan secara tunafoto. Rata-rata memang sangat terkejut dan speechless apabila dipeluk Frank Lampard tetapi reaksi abang David Luiz Jepun paling win! Sporting orangnya Frank Lampard ini. Buat peminat Chelsea, siapa legend yang paling anda ingin temui?


7 Gambar Kucing Sedih Yang Buatkan Anda Turut Sedih. Comel Sangat!

Kucing memang menjadi kegemaran ramai pihak sebab kecomelan dia. Tapi secara jujurnya kami bukan lah seorang yang gemarkan kucing. Kami pencinta kucing! Ini untuk anda, gelagat anak kucing ini memang sangat comel.. Siapa yang kata tak comel tu tak normal.


Lihat Reaksi Si Ayah Terharu Terima Hadiah Kasut Onitsuka Tiger Yang Diidamkan Sejak 2 Tahun Lalu

Ibu bapa merupakan insan terpenting dalam kehidupan setiap orang dan ibu bapa sentiasa ada dengan kita dalam susah dan senang. Pengorbanan ibu bapa tidak akan pernah kita mampu balas dan apa yang mampu kita lakukan adalah dengan sentiasa membuatkan mereka gembira.

Terbaharu, seorang pengguna Twitter @_MadreNana telah berkongsi di laman sosialnya di mana dia bersama adik-beradiknya dan termasuk ibunya telah membuat kejutan untuk ayahnya dengan menghadiahkan sepasang kasut Onitsuka Tiger.

So we siblings including my mum decided to surprise our dad by buying him an advance gift which he have been eyeing for almost 2 years but couldn’t get himself one.. Here’s to you, My old man. Happiest 52th Birthday, i love you, we all love you. ❤❤❤ pic.twitter.com/1SaqdvfK1v

Menurutnya, ayahnya teringin memiliki kasut tersebut sejak 2 tahun lepas dan sempena hari jadi ayahnya bakal tiba, maka mereka menghadiahkan kasut tersebut kepada ayahnya.

Dapat dilihat pada riak wajah ayahnya yang menangis kegembiraan dan terharu dengan pemberiaan mereka sekeluarga. Lebih mengharukan apabila mereka sekeluarga turut mengalirkan air mata dan memeluk ayah mereka insan yang boleh dikatakan hero dalam hidup mereka.

Walaupun seorang ayah itu kelihatan tegas pada luarannya tetapi hatinya sangat sensitif. Pastinya perkongsian ini membuka mata kita untuk sentiasa membahagiakan kedua ibu bapa kita.


Lihat Reaksi Warga BuzzFeed Cuba Mi Kering Hitam Daebak ‘Ghost Pepper’

Kepedasan Mi Kering Hitam Daebak ‘Ghost Pepper’ nampaknya sampai ke pengetahuan warga Buzzfeed di Amerika Syarikat. Mereka sangat teruja untuk mencuba ‘mee segera paling pedas di Malaysia’ dan menghasilkan video ini.

Jika anda fikir rakyat Amerika Syarikat tidak tahan pedas, video ini pasti akan mengubah persepsi anda. Emily, Jake dan Kelsey nampaknya berjaya tahan kepedasan Daebak ‘Ghost Pepper’ ini tetapi yang lain nampaknya bersetuju mee segera ini sangat pedas dan ‘tidak sesuai untuk dimakan oleh semua’.

Di Malaysia sendiri Daebak ‘Ghost Pepper’ ini sendiri sudah agak susah untuk ditemui kerana mee segera ini dihasilkan dalam jumlah yang terhad. Buat anda yang belum sempat cuba, boleh cuba nasib cari di 7-Eleven berdekatan anda.


Lihat Reka Bentuk Kediaman Yang ‘Cool’ Oleh Arkitek Terkenal UK

Zaha Hadid bukanlah nama yang asing dalam bidang arkitek seluruh dunia. Arkitek yang terkenal dengan gelaran ‘Queen of Curve’ ini merupakan wanita pertama yang menerima Pritzker Architecture Prize pada tahun 2004. Projek kediaman yang dikongsikan di sini telah diambil alih oleh rakan kongsinya, Patrik Schumacher selepas Zaha Hadid menghembuskan nafas terakhirnya pada tahun 2016 akibat serangan jantung.

Projek kediaman persendirian yang dibuat khas untuk ahli perniagaan Rusia, Vladislav Doronin ini bertempat di sebuah hutan di Moscow. Rumah yang dikenali sebagai ‘Capital Hill Residence’ ini mempunyai 2 bahagian yang disokong dengan 3 tiang konkrit.

Bahagian yang paling cool dalam binaan rumah ini ialah ruang tinjau yang berketinggian 22 meter dari aras tanah kawasan rumah tersebut. Aras bawah rumah ini dilengkapi dengan kemudahan seperti sauna, ruang hiburan, ruang fitness, bilik tamu dan kolam renang. Tonton video ini untuk melihat seni yang dihasilkan arkitek tersohor.


Lihat Reka Bentuk ‘Kotak Rahsia’ Daripada Louis Vuitton

Jika anda melepasi pintu ini, bersedialah untuk diracuni kerana semua reka bentuk kasut terbaru bagi pertunjukkan fesyen tahun ini sedang giat diusahakan oleh Louis Vuitton.

Bagi Fabrizio Viti, ketua pengarah LV berkata bahawa apa yang anda lihat luar sana, semuanya bermula dari sini.

Kilang kasut Louis Vuitton terletak di bandar Fiesso d’Artico, pinggir jauh dari kota Venice. Bangunan konkrit ini, dirujuk sebagai ‘kotak kasut ajaib’ apabila dilihat biasa daripada luar tetapi mengandungi seribu satu rahsia dunia fesyen.

Di tengah-tengah ‘kotak’ ini, terdapat sebuah ruang yang membuka hamparan langit dan terletak cantik satu reka bentuk arca oleh Joana Vasconcelos.

Dengan ukuran 46,000 kaki persegi, ia kelihatan seperti sebuah bunker dari luar tetapi hakikatnya adalah ruang melempiaskan idea.

Di pintu masuk, 16 lakaran Andy Warhol mengiringi jalan masuk. Lukisan oleh Pop Art artis juga dipamerkan di muzium yang di bina khusus untuk kasut dan arkib Louis Vuitton.

Di dalam kotak ajaib ini terdapat ahli tukan yang membuat acuan 3D bagi reka bentuk terbaharu LV. Paling lama berada di sini adalah Gigi, dia telah berkhidmat selama 40 tahun dan menyertai LV dua tahun lalu.

LV pernah mengeluarkan set jenga dengan harga yang tidak masuk akal. Klik pautan di bawah untuk maklumat lanjut.

Louis Vuitton Perkenalkan Set Jenga Berharga RM 12,396

Louis Vuitton Perkenalkan Koleksi Set Ping Pong Berharga RM9,244.43

Louis Vuitton Perkenalkan Koleksi Beg OLED Rekaan Nicolas Ghesquiere


Lihat Reka Bentuk Masjid Kampung Baru Di Bentong Yang Moden Dan Minimalis

Tampil unik dan luar kebiasaan reka bentuk seperti kebanyakkan masjid-masjid di Malaysia, sebuah masjid yang baru siap dibina di Kampung Baru di Bentong, Pahang ini hadir dengan rekaan lebih moden yang menawan.

Sekali lihat seperti tidak percaya, masjid yang cantik ini sebenarnya di Malaysia dan semestinya lebih mengujakan sebab ia bertempat di Pahang. Kelihatan putih bersih dan minimalis, reka bentuk masjid moden ini merupakan sentuhan kumpulan arkitek tempatan iaitu RBDStudio dan DZJ.

Pembiayaan kos projek masjid ini adalah hasil gabungan kutipan kariah penduduk Kampung Baru Bentong serta sumbangan Kerajaan negeri dan agensi anak syarikat kerajaan negeri PKPP berjumlah keseluruhan dalam lingkungan RM2.4 juta.

Projek membina masjid ini mengambil masa selama 4 tahun untuk disiapkan. Dua tahun adalah proses menyiapkan reka bentuk dan dua tahun lagi adalah untuk menyiapkan kerja-kerja binaan di tapak.

Tidak hanya untuk cantik dipandang, malah dijelaskan salah satu tujuan menerapkan rekaan moden pada masjid ini adalah bertujuan memikat generasi muda supaya lebih tertarik untuk ke masjid.

Pada kami, ia merupakan idea yang sangat kreatif apabila berjaya memanfaatkan sepenuhnya fungsi tujuan reka bentuk. Untuk pengetahuan anda, reka bentuk masjid yang melengkung ini sebenarnya diilhamkan daripada bentuk cengkerang siput laut. Menarik bukan?

Anda boleh lihat lebih jelas dan meneroka secara maya ke Masjid Kampung Baru Bentung, Pahang ini menerusi video oleh HartFilm di bawah:

Ini pula kecantikan Masjid Sri Sendayan yang dibina dengan kos RM100 juta di Negeri Sembilan. Klik pada pautan di bawah.

Lihat Masjid RM100 Juta Sri Sendayan Seremban Yang Diambil Dengan iPhone 11 Pro

Persis Masjidil Haram, Masjid Razaleigh Bakal Jadi Tarikan Terbaru Negeri Kelantan

Masjid Sultan Singapura Sediakan Tempat Khas Buat Gelandangan Rehat Dan Tidur


Lihat Rekaan Apartment Yang Berusia 700 Tahun Diberi Sentuhan Moden

Seringkali kita melihat bangunan lama dikekalkan senirekanya agar tampil dengan rekabentuk klasik. Namun bagaimana sekiranya bangunan yang sudah menjangkau 800 tahun ini diberikan sentuhan moden?

Firma seni bina tempatan yang bernama Colombo & Serboli ditugaskan mendekorasikan serta ‘memodenkan’ ruang pangsapuri ini. Bangunan yang dibina abad ke-13 yang terletak di daerah El Born di Barcelona ini dilengkapkan dengan tiga bilik.

Pemiliknya, merupakan seorang wanita Itali muda yang bekerja di industri fesyen, telah memilih firma Seni Bina Colombo dan Serboli untuk mengubah reka bentuk rumahnya untuk memasukkan bilik penyimpanan tambahan, bilik mandi dan ruang tamu baru.

Berdasarkan idea daripada Colombo & Serboli, warna oren untuk ruangan dapur, biru untuk bahagian ruang tamu dan akhir sekali warna pastel di ruang bilik air antara yang dipadankan sekali agar dilihat lebih luas. Lihat gambar ini, mungkin rekaan moden ini mampu memberikan anda inspirasi untuk menghias rumah anda.


Lihat Rekaan Apple iPhone Yang Bakal Dilancarkan September Ini

Sebelum ini, Apple bakal membawa sedikit kelainan menerusi perkongsian gambar dan rekaan rasmi kepada umum mengenai rekaan iPhone terbaru yang akan dihasilkan oleh mereka.

Rekaan terbaru yang dikongsikan itu telah menawarkan persediaan triple-kamera untuk kedua-dua model terbaru yang digelar sebagai iPhone XI dan iPhone XI Max.

Walau bagaimanapun, iPhone masih lagi mengekalkan imej mereka dengan kelebihan yang sama pada paparan tepi di bahagian atas model tersebut. Ura-ura ini dikuatkan lagi dengan gambar tertiris rekaan kerangka iPhone menampilkan tiga kamera pada bahagian belakang.

Menariknya, kedua-dua model ini turut menawarkan pengesanan Face ID yang menggunakan pencahayaan inframerah dan projektor dot untuk mengesan wajah pemilik dalam bentuk 3D. Harga untuk seunit model ini masih belum diketahui namun ianya dijangka akan dilancarkan pada bulan September ini.

Baca lagi: Ini Mungkin Rekaan Apple iPhone Terbaru Keluaran Tahun Ini


Lihat Rekaan ‘Cool’ Ibu Pejabat Suruhanjaya Tenaga Di Putrajaya

Jika anda pernah berkunjung di sekitar Putrajaya, sepsifiknya di kawasan Presint 2 pastinya anda pernah melihat sebuah bangunan unik yang berbentuk seperti berlian. Pasti anda menjangkakan bangunan dengan reka bentuk unik tersebut memakan sejumlah besar untuk pembiayaan utiliti bulanan.

Tetapi sebenarnya bangunan unik ini mempunyai ciri jimat tenaga yang amat memberansangkan. Baru-baru ini seorang pengguna Twitter yang dikenali sebagai saudara Hadzrin Aqmal sempat berkongdi mengenai ciri-ciri jimat tenaga di bangunan tersebut.

Tweet yang dikongsikan dimulakan dengan rekaan bangunan tersebut yang menggunakan kaca sepenuhnya dan bagaimana rekaan ini boleh membantu penjimataan elektrik.

1. Mostly bangunan ni dibina dengan fully kaca / cermin kiri kanan dan bahagian atas dia macam ada satu dome. Dome kaca yang memboleh cahaya tembus masuk dari atas sampai ke bawah bangunan. Masa aku masuk dulu aku pun pelik kenapa bangunan ni tak bukak lampu ke? Gelap semacam ja pic.twitter.com/slDC0rEW5V

— hdzrnaqml ☂ (@hadzrinaqmal) September 27, 2018

then aku realised yang lampu akan menyala automatik bila tahap cahaya makin menurun / mendung atau nak hujan. So lampu akan terbuka secara sendiri. Kalau waktu normal tu tak gelap ke? Nope cermin ada kiri kanan so setakat nak buat kerja tu boleh lah. Buat kerja ke ? haha

Ini la yang aku cakap cahaya boleh tembus menerusi kiri kanan tingkap. Penggunaan elektrik dapat dijimatkan bila ada cahaya secara natural masuk. pic.twitter.com/3cijBJhJ7I

Lebih menarik lagi, terdapat panel solar di atas bumbung bangunan ini untuk menjana elektrik sekaligus dapat menjimatkan penggunaan elektrik berbanding bangunan lain.

5. Dekat atas bumbung bangunan ni, ada solar panel untuk generate electricity. Generation ni dapat jimatkan electricity usage hampir 40% berbanding dengan bangunan konvensional yang sama ciri ciri dia. pic.twitter.com/PRbaGgNfVQ

Bagaimana pula dengan penggunaan penghawa dingin di ibu pejabat ini? Difahamkan penghawa dingin di pejabat ini menggunakan sistem penghawa dingin berpusat. Bukan itu sahaja, terdapat satu sistem istimewa yang menggunakan sistem tiub air yang didinginkan dan akan mengalir ke seluruh bangunan. Bijak bukan? Sistem ini juga boleh membantu mengurangkan heat loss.

Tweet diteruskan lagi dengan penerangan penjimatan dan penggunaan semula air yang dari sinki tandas. Bangunan ini turut menggunakan sistem tadahan air yang dipasang di bumbung bangunan. Sistem ini dikatakan mampu untuk menjimatkan sehingga 80% penggunaan air.

Jadi tidak hairanlah jika bangunan ini pernah diberi penghargaan Asian Energy Award dan Anugerah Platinum dari Index Bangunan Hijau Malaysia (GBI). Untuk keterangan lanjut mengenai bangunan ini, anda boleh layari laman web Suruhanjaya Tenaga.


Lihat Rekaan ‘Cool’ Starbucks Yang Dibina Menggunakan Kontena Di Taiwan

Syarikat arkitek dari Jepun Kengo Kuma and Associates baru-baru ini telah bekerjasama dengan Starbuck buat kali pertama untuk menghasilkan kedai Starbucks yang menggunakan kontena. Projek artistik ini dikatakan telah dibuat di sebuah bandar di di Taiwan.

Hualien Bay Mall Starbucks terdiri daripada 29 kontena yang meliputi ruang seluas 3,444 kaki persegi beserta rekaan dua tingkat. Bagi menaikkan seri serta gaya moden minimalis, kontena ini telah dicat putih dan disertakan dengan penggunaan kaca yang lebar.

Rekaan dalam Starbucks ini dihiasi dengan rekaan mural oleh Kego Kuma sendiri bermotifkan kehidupan kaum asal Taiwan iaitu Amis. Syarikat ini juga meletakkan pemandangan gunung yang berdekatan pada hasil seni kedai ini.

Anda boleh lihat kedai Starbuck yang cool dibawah. Kami harap Starbucks dapat membawakan rekaan yang bercirikan rumah tradisional Melayu pula di Malaysia.


Lihat Rekaan Dalaman Costa Cruise Yang Serba Mewah

Anda pasti pernah bercita-cita untuk melancong dengan kapal persiaran mewah bukan? Pelancongan menggunakan kapal persiaran bukanlah suatu aktiviti yang asing dan tidak hanya terhad kepada golongan elit.

Costa Cruise merupakan kapal persiaran laluan antarabangsa milik sebuah syarikat terbesar di Itali yang sudah menawarkan perkhidmatan ini sejak 70 tahun yang lalu. Kapal persiaran ini dilengkapi dengan kemudahan mewah seperti ruang dewan yang luas dan rangkaian pilihan kabin yang bersesuaian dengan bajet anda.

Jika anda pernah bercita-cita untuk bekerja dibawah syarikat asing yang menawarkan pendapatan yang lumayan tetapi bimbang tertipu dengan skim pekerjaan palsu, berita baik kerana impian anda mungkin bakal tercapai.

Kini peluang dibuka kepada golongan muda dan graduan untuk menjadi sebahagian daripada kakitangan di kapal persiaran Costa Cruise. Anda tidak perlu ragu-ragu kerana tawaran ini dibawakan kepada rakyat Malaysia dengan kerjasama Jabatan Sumber Manusia Malaysia, dibantu oleh Agensi Pekerjaan Advance Advisory Sdn. Bhd sebagai agensi rasmi yang membantu merekrut pekerja untuk Costa Cruise.

Menurut pegawai yang mewakili Jabatan Sumber Manusia Malaysia, kadar pengangguran graduan dan generasi muda semakin meningkat hari demi hari berikutan dengan pendapatan rendah yang tidak setanding dengan kelayakan dan kenaikan kos sara hidup.

Berikut merupakan senarai peluang pekerjaan yang ditawarkan di Costa Cruise.
1. Pegawai Khidmat Pelanggan
2. Room Attendant
3. Pelayan/ Pelayan Bar
4. Housekeeping
5. Pekerja Dobi
6. Katerer
7. Chef/ Bakeri (Pastri/ Masakan Korea/ Masakan Cina/ Masakan Jepun)
8. Pelayan Kasino
9. Jurugambar
10. Lain-lain jawatan

Syarat kelayakan:
1. Boleh membaca dan bertutur dalam Bahasa Inggeris
2. Berusia 18 ke atas dan mempunyai tubuh badan sihat
3. Mempunyai pengalaman dalam bidang perhotelan dan restoran,
4. Atau Mempunyai kelayakan dalam bidang perhotelan/ pelancongan,
5. Atau Mempunyai kelayakan dalam bidang kulinari

Jika anda berminat untuk menjadi sebahagian daripada kakitangan Costa Cruise, anda boleh memohon melalui borang ini.


7 Gambar Yang Membezakan Kehidupan Di Korea Selatan Dan Korea Utara

Kata orang jika anda ingin berhibur dan travel dengan selamat singgahlah ke Korea Selatan. Korea Utara yang terletak di negara bersebelahan pula ternyata tampil dengan suasana yang sangat berbeza baik dari segi pemerintahan mahupun cara mereka menerima pengunjung.

Bagi mendapatkan kupasan lanjut dan tidak mahu terpalit dengan skeptikal yang sering dibincang ramai, Jacob Laukaitis telah memilih kedua-dua negara Korea ini untuk melihat sendiri perbezaannya.

Berikut merupakan 7 perbezaan yang berjaya Jacob kongsikan diantara Korea Selatan dan Korea Utara. Gambar yang pertama anda lihat merupakan kehidupan di Korea Selatan diikuti dengan Korea Utara.

Berdasarkan gambar yang dikongsikan jelas Korea Selatan tampil sebagai negara yang lebih ceria dan mesra pelancong berbanding Korea Utara. Jacob turut mengongsikan pengalaman beliau semasa berada di Korea Utara dimana passport beliau dipegang pihak ketiga semasa 7 hari disana.

Jacob Laukaitis turut merakam Vlog sepanjang beliau travel di Korea Utara dan juga Korea Selatan. Tonton video dibawah untuk melihat Korea dari dua perspektif yang berbeza.


Lihat Rekaan Dalaman Pejabat H&M Di Taiwan

H&M mempamerkan pejabat operasi mereka yang baru di Taipei. Rekaan dalaman pejabat H&M ini direka oleh firma tempatan JC Architecture. Konsep minimalist pejabat ini sesuai dengan konsep dan jenama H&M itu sendiri.

Pejabat ini nanti akan menempatkan department keewangan dan logistik syarikat itu. Setiap department dipisahkan dengan partition berbentuk gerbang dan partition ini turut digunakan untuk memisahkan cafe, ruang mesyuarat dan meja kerja.

Nampak chill dan kemas sahaja pejabat H&M ni. Walaupun direka sedemikian, tetapi ruang privacy untuk setiap pekerja dan department tetap dijaga.

Baca : Pejabat 9GAG Di Hong Kong Ini Sungguh ‘Awesome’


Lihat Rekaan Dalaman Rumah Berkonsepkan Butik Mainan Di Pasir Ris Vue 8 Ini

Adakah anda merupakan peminat fanatik Star Wars, Bathing Ape, Bearbrick? Atau anda mencari idea untuk menyusun barang koleksi anda? Jika ya mungkin anda boleh mengambil konsep rekaan dalaman rumah yang dibuat oleh Wolf Woo, di Singapura.

Mereka mendapatkan kepercayaan dari pelanggan mereka untuk menampilkan dan menghiasi koleksi-koleksi Bearbricks, Star Wars dan Bathing Ape yang amat mengagumkan. Anda boleh melihat gambar-gambar mereka di sini.

Dinding ruang tamu ini dihiasi Lego brick yang dibuat oleh pereka dalaman dan pelanggannya untuk membentuk rekaan permainan video Nintendo.

Jika perhatikan betul-betul, anda akan nampak bahawa setiap ciri ‘konsol permainan’ ini dibuat daripada Lego brick.

Tempat pameran patung Bearbricks dengan tulisan di dinding ‘this is not a toy‘ untuk memberitahu segala permainan dan hiasan di sini bukan mainan untuk kanak-kanak.

Antara patung Bearbricks paling cool , Bearbrick x Porter.

Rak kasut dengan sentuhan sangat bergaya dan menarik.

Kelihatan patung mainan Star Wars iaitu C3PO dan Stormtrooper yang amat comel sekali.

Jika anda peminat Bearbricks dan meminati rekaan seperti ini anda boleh mengaplikasi rekaan ini di rumah anda.


Lihat Rekaan Dalaman Rumah Ini Yang Minimalis Dan Unik Untuk Rujukan Anda

Seorang jurugambar yang berasal dari Jepun inginkan sebuah rumah dengan hiasan dalaman minima serta membolehkan beliau bekerja dari rumah. Firma rekaan FORM/Kouichi Kimura Architects membantu untuk membina rumah idaman jurugambar ini.

Terletak di Shiga, Jepun rumah ini lengkap dengan studio dan galeri untuk tetamu yang datang melawat. Gabungan besi dan kayu pada hiasan dalaman rumah ini memberikan lagi sentuhan yang unik untuk rumah ini. Ruang yang luas dalam rumah ini tidak diisi dengan perabut supaya dapat digunakan untuk tujuan  photoshoot.

Perabot vintaj, alat muzik, lukisan dan gambar di tambah secara teratur supaya rumah ini tidak nampak kosong. Rekaan rumah ini juga sangat unik jika dilihat dari luar. Rumah ini rekaannya moden jika dibandingkan dengan rekaan rumah-rumah yang lain yang berada di kejiranan ini.

Nampak selesa dan tenang sahaja rumah ini. Anda boleh lihat rekaan rumah lain oleh FORM/Kouichi Kimura Architects di sini. Mungkin boleh dijadikan inspirasi untuk hias rumah atau studio anda suatu hari nanti.

BACA: 12 Dekorasi Ruang Kerja Yang Minimalis Untuk Inspirasi Anda


Lihat Rekaan Eksklusif Ibu Pejabat McDonald’s Di Chicago Bernilai RM1 Bilion

Menyebut tentang McDonald’s mungkin ramai yang cukup tahu mengenai rangkaian makanan segera terpopular dunia ini. Terbaru, McDonald’s telah membuka ibu pejabat terbaru mereka yang bernilai $250 juta (RM1 bilion) di Chicago, Amerika Syarikat.

Reka bentuk disetiap ruang ibu pejabat sangat menitikberatkan konsep kerjasama antara ahli pasukan serta ruang kerja terbuka. Bagi mewujudkan mood vintaj, McDonald’s turut mempamerkan mainan-mainan yang pernah ditawarkan melalui Happy Meal di sebuah ruang khas.

Menariknya, ibu pejabat McDonald’s ini bakal menempatkan 2,000 pekerja yang akan dilatih untuk menjadi pemimpin masa depan syarikat dan restoran dimana McDonald’s menggelarkannya sebagai Hamburger University.

Disamping itu, ibu pejabat ini turut dilengkapkan bersama McCafe dan restoran McDonald’s. Lebih unik, para pelanggan berpeluang menggunakan sistem pesanan sendiri dan mempunyai menu klasik yang menjadi kesukaan ramai.


Lihat Rekaan Generasi Terbaru Honda Jazz Keluaran 2020

Sejak mula ditawarkan untuk pasaran Malaysia, Honda Jazz dilihat berjaya menjadi antara model pilihan pengguna yang mahu mendapatkan kereta yang kompak dan selesa. Penawaran enjin yang bebas masalah serta menjimatkan minyak antara yang membuatkan model ini menjadi pilihan.

Terbaharu, selepas beberapa tahun Honda Jazz generasi ketiga dipasarkan, Honda dijangka bakal melancarkan Honda Jazz generasi keempat untuk pasaran 2020 tidak lama lagi.

Hadir dengan saiz yang kompak, Honda Jazz generasi terbaru ini dijangka bakal memfokuskan kepada bahagian penumpang serta bakal memberi keselesaan yang lebih lagi buat para pemandu. Berikut merupakan pandang pertama Honda Jazz generasi terbaru. Adakah model ini menarik perhatian anda atau sebaliknya?

Setakat ini masih belum diketahui spesifikasi enjin yang bakal digunakan pada Honda Jazz generasi terbaru untuk pasaran Malaysia. Melihat kepada model sebelum ini, Honda Jazz di Malaysia seringkali ditawarkan dengan jenis hybrid dan petrol. Terdapat juga ura-ura yang mengatakan Honda mungkin menyertakan enjin 1.0 turbo pada model ini.

Sama-sama kita nantikan sehingga 23 Oktober ini dimana Honda bakal melancarkan Honda Jazz keluaran 2020 di Tokyo Motor Show.

Selain Honda Jazz, tahukah anda Honda bakal turut melancarkan Honda City dengan enjin 1.0 turbo seawal tahun hadapan. Klik pautan di bawah untuk maklumat lanjut.

Honda City 2020 Dijangka Bakal Diperkenalkan Dengan Enjin 1.0 Liter Turbo

Lihat Ulasan Honda Civic Daripada Perspektif Seorang Wanita

Elak Bayar Tol, Netizen Cari Honda Jazz Langgar Kereta Pelumba Negara


Lihat Rekaan Hotel MoMo’s Di Chow Kit Yang ‘Hipster’ Tetapi Murah Ini

Sudah menjadi trend ketika ini staycation di hotel untuk berhibur bersama keluarga, atau berehat menenangkan minda atau mengadakan parti bersama rakan-rakan dan sebagainya.

Walau apa pun tujuan anda, selain daripada harga pastinya konsep yang menarik menjadi antara pilihan anda dalam memilih tempat penginapan. Boleh dikatakan hotel tersebut mestilah ‘Instagrammable’ untuk anda yang memang kaki foto.

Hotel MoMo’s Kuala Lumpur ini terletak di Chow Kit dan sangat disyorkan untuk anda cuba bermalam di sini. Disebabkan ia terletak di Chow Kit, anda boleh berjalan-jalan ke Jalan TAR, Sogo dan pelbagai lagi tempat berdekatan untuk membeli-belah serta lokasinya cukup strategik.

Terdapat pelbagai pilihan bilik yang ditawarkan di sini dan boleh memuatkan anda yang datang menginap bersama keluarga atau rakan-rakan. Difahamkan terdapat 99 bilik dan 1 bilik suites di hotel ini.

Malah, rekaan hotel ini akan seperti membawa anda ke dalam sebuah galeri dan hotel ini menawarkan pelbagai fasiliti seperti MoMosita Taco Bar, The Playground, wifi percuma, lounge yang cantik dan sebagainya.

Nampak mahal? Jangan risau, harga penginapan hotel ini bermula dari RM85 sahaja dan harga tersebut sangat berpatutan dengan penawaran yang diberikan. Anda boleh membuat tempahan hotel di sini.

Apa tunggu lagi? Anda yang suka untuk staycation dan ingin berjalan-jalan di ibu kota Kuala Lumpur, ini adalah tempat yang sesuai untuk anda. Di bawah ini kami senaraikan beberapa tempat penginapan di sekitar Kuala Lumpur untuk anda.

5 Hotel Terbaik Dengan Kolam Renang Berlatar Belakangkan KLCC

GOLD 3 Boutique Hotel Berkonsepkan Moden Vintaj Di Bukit Bintang

10 Senarai Tempat Berlatar Belakangkan Bangunan KLCC Yang Boleh Anda ‘Chill’


Lihat Rekaan Hotel The Ritz-Carlton Di Langkawi Yang Unik dan Elegan

Di Malaysia, destinasi berbulan madu pilihan ramai orang adalah di Pulau Langkawi. Bukan sahaja penuh dengan cerita lagenda, tetapi sarat dengan tempat-tempat menarik dan terdapat pelbagai aktiviti yang boleh dilakukan.

Bagi anda yang pernah ke Langkawi, anda pasti sukakan keindahan pantai dan kemeriahan di tepi pantai pada waktu malam. Tempat penginapan merupakan sesuatu yang penting ketika melancong dan setiap orang berbeza cita rasa serta memiliki cara yang berbeza memilih tempat penginapan.

Mungkin anda boleh pertimbangkan untuk memilih penginapan ini jika ke Pulau Langkawi. The Ritz-Carlton adalah sebuah hotel yang menawarkan pengunjungnya pengalaman bermalam yang cukup mewah dan memuaskan.

Menariknya, anda dapat melihat keindahan pantai dan juga dapat melihat keindahan pokok-pokok yang pastinya memberikan satu pengalaman berbeza. Mana tidaknya, di satu sudut anda akan berasa seperti dalam hutan dan anda juga akan berasa berada di tepi pantai.

Selain itu, rekaan hotel ini memang kelihatan mewah dan terdapat pelbagai kemudahan yang disediakan seperti infinity pool, kolam renang peribadi, spa dan pelbagai lagi.

Lebih mengujakan apabila anda juga boleh melangsungkan majlis perkahwinan anda di sini. Bayangkan majlis perkahwinan anda dilakukan di tepi pantai, memang awesome!

Hasil tinjauan kami, harga bilik bermula daripada RM1,421 semalam termasuk sarapan. Untuk maklumat lanjut, anda boleh layari laman sesawang The Ritz-Carlton manakala tempahan Agoda boleh dibuat di sini.

Tidak tahu hotel apa lagi yang menarik di Langkawi? Klik pautan di bawah untuk ketahui lebih lanjut.

Dash Resort Langkawi Tawarkan Penginapan Berkonsepkan Kolonial Perancis

Resorts World Langkawi Tawarkan Penginapan Lima Bintang Dengan Harga Mampu Milik

Alamanda Minang Villa Langkawi, Destinasi Pilihan Buat Mereka Yang Mencari Ketenangan


Lihat Rekaan Konsep Hostel Persis ‘Hotel 5 Bintang’ Di Universiti Sains Malaysia

Dekorasi memainkan peranan penting untuk memastikan mood kita sentiasa dalam keadaan tenang dan ceria. Malah, dekorasi yang cantik juga dapat membantu minda kita menjadi lebih kreatif.

Sebut sahaja bilik hostel, kita pasti sudah terbayang bilik yang bosan dan berkongsi bersama rakan-rakan. Terbaharu, rekaan bilik hostel di Universiti Sains Malaysia menjadi buah mulut netizen.

Pihak Universiti Sains Malaysia telah perkenalkan rekaan bilik hostel yang boleh dikatakan kelihatan cantik dan mewah. Malah, kemudahan dalam bilik juga lebih lengkap.

Menurut Prof. Dr. Aldrin Abdullah, timbalan naib canselor, jika mereka memperkasakan pelajar mereka keajaiban pasti berlaku.

Malah, kebanyakan netizen juga cukup suka dengan rekaan yang ditampilkan dan ada yang mengatakan jika bilik sebigini pasti boleh dapat dekan setiap semester.

Kolej kediaman di Universiti Sains Malaysia (USM) guys. Style.. mesti boleh dekan setiap sem 👍🏻 pic.twitter.com/SfxfisXjWt

— falihinjasmi (@FLjasmy) August 30, 2019

Apa pendapat anda mengenai rekaan hostel tersebut? Jika anda berminat untuk baca lebih lagi artikel berkaitan rekaan yang anda boleh buat sendiri di rumah, klik pautan di bawah.

DIY ‘Brick Painting’ Ini Boleh Dilakukan Dengan Harga Serendah RM150 Sahaja

Lihat Rupa ‘Jiran 58 Guesthouse’ Yang Diubahsuai Daripada Rumah Teres Lama


Lihat Rekaan Konsep Kolaborasi Khas Supreme x Rolex

Akhir tahun lalu, timbul khabar angin bahawa Supreme akan berkolaborasi pula dengan satu lagi jenama mewah, Rolex pada tahun ini. Sehingga kini, kedua-dua pihak masih belum membuat sebarang pengumuman khusus berkenaan berita ini.

Pada tahun 2013, Supreme pernah menghasilkan hanya 20 utas Rolex Submariner (edisi rakan dan keluarga) dengan engraving Supreme di bahagian belakang. Ianya dikatakan dijual sekitar USD10,000 – USD12,000 dan khabarnya jam tangan dari koleksi khas ini kini bernilai sekitar USD50,000 (RM203,650+-)!

Selepas kejayaan kolaborasi dengan Louis Vuitton tahun lalu, tidak mustahil untuk kolaborasi Supreme x Rolex ini akan terjadi dalam masa terdekat. Seperti juga Louis Vuitton, Rolex juga perlu mencari pelanggan baharu dari golongan muda yang mempunyai purchasing power. Di sinilah Supreme dapat membantu Rolex dalam menghasilkan satu koleksi yang cukup hype dan dapat menarik minat golongan muda untuk membeli.

Laman streetwear terkenal Highsnobiety menghasilkan 5 konsep jam tangan yang mungkin akan dihasilkan dalam koleksi ini. Rekaan konsep ini hanya sekadar idea bagaimana rupa jam tangan yang mungkin dihasilkan Supreme dan Rolex untuk koleksi bersama mereka nanti.

Jika harga Rolex Submariner biasa pun sudah bernilai lebih kurang RM43,000, berapakah pula harga jam tangan Rolex x Supreme ini nanti? Yang pasti, akan ada collector dan resellers tegar yang sanggup melabur untuk koleksi ini.


Lihat Rekaan Konsep Koleksi Nike x Dragon Ball Z Sekiranya Berkolaborasi

Ilustrator Chad Manzo mempersembahkan tiga reka bentuk kasut Nike jika berkolaborasi dengan anime popular Dragon Ball Z. Sebelum ini, adidas tampil berkolaborasi menghasilkan koleksi adidas x Dragon Ball Z.

Tampil dengan tiga reka bentuk kasut Nike yang popular iaitu  ‘Goku’ Off-White x Air Jordan 1, ‘Frieza’ React Element 87 dan  ‘Cell’ ACRONYM x Nike Air Presto menggunakan warna yang diilhamkan Dragon Ball Z.

Bagi kasut Air Jordan yang bertemakan Goku, model ini tampil dengan warna biru, oren dan kuning manakala pada bahagian ‘midsole’ terdapat tulisan SAIYAN yang dipercayai sebagai penjenamaan Air. Bagi kasut ACRONYM Air Presto Mid yang bertemakan Cell, ia menggunakan warna ungu, hitam dan hijau.

Bagi model React Element 87 yang bertemakan Frieza, model ini menampilkan warna merah, ungu dan putih. Ketiga-tiga model kasut kelihatan lebih menarik berbanding koleksi adidas x Dragon Ball Z.

In #Dragonballz lore, once you gather all 7 Dragonballs, you get to summon the mighty #Shenron and have 3 wishes granted. Here’s mine. What’s your #sneakerhead wish? Comment below and it might get granted. Thanks @sneakerfreakermag and @notmattau for picking up the story! #thisismadness #nike #presto #acronym #jordan #offwhite #reactelement #frieza #goku #cell #dbz #shinbudokaitenkaichi #sneakerconcept #sneakerfreakermag #streetwear #saiyan #supersaiyan #omegashenron

A post shared by  Design & Illustration (@chadmanzo) on Oct 19, 2018 at 5:09am PDT

A post shared by  Design & Illustration (@chadmanzo) on Oct 19, 2018 at 5:10am PDT

A post shared by  Design & Illustration (@chadmanzo) on Oct 19, 2018 at 5:11am PDT


7 Herba Itali Yang Anda Patut Kenali Sebelum Guna Untuk Memasak

Di tahun-tahun awal Rom purba, makanan yang dihidangkan kebanyakannya mudah dan ringkas tanpa herba atau rempah. Semasa Empayar Rom, hidangan ringkas tadi telah diubah suai dan diperbaiki rasanya dengan memperkenalkan penggunaan rempah serta herba.

Kini, dalam menu Itali, herba dan rempah segar digunakan untuk meningkatkan rasa, tekstur dan warna makanan; bagi tujuan kesihatan dan juga rasa yang lebih lazat.

Penggunaan herba dalam apa jua jenis masakan; Asia, Timur Tengah, India atau Barat, bertujuan untuk meningkatkan rasa, memberi lebih tekstur, warna dan aroma kepada masakan tersebut.

Bagi mereka yang gemar menanam sendiri pokok-pokok herba yang sering digunakan, beruntunglah kerana herba tersebut dapat digunakan secara segar dengan memetiknya terus semasa hendak menggunakannya.

Namun, jika tiada, terdapat pilihan lain untuk dapatkan herba yang sama. Boleh pilih herba yang telah dikeringkan dan dipek, yang juga mudah digunakan bila-bila masa serta tahan lebih lama.

Apakah perbezaan antara herba dengan rempah?

Herba diperolehi daripada daun hijau tumbuhan tersebut sedangkan rempah diperolehi daripada bahagian-bahagian lain pada tumbuhan seperti biji benih, buah, kulit, akar, ‘berry’ atau bunga.

Herba lazimnya digunakan dalam kuantiti yang lebih banyak berbanding rempah kerana kekuatan rasanya.

Berbalik kepada herba dalam menu masakan Itali, antara yang penting dan sering kali digunakan adalah seperti basil, rosemary, oregano dan sage. Terdapat juga herba lain yang digunakan, mengikut kesesuaian menu. Baca seterusnya.

Basil sering digunakan dalam hidangan yang mengandungi tomato, lemon atau bawang putih. Masakan yang sesuai dimasukkan daun basil adalah seperti salad, sup, berkeju, atau piza.

Basil segar lebih bagus berbanding yang dikeringkan. Masakan yang ditambah daun basil memberi lebih kesegaran kepada masakan tersebut.

Jika anda penggemar daun basil, bolehlah tanam sepokok di rumah. Dari segi kesihatan pula, basil mengandungi sifat anti-bakteria.

Turut dikenali sebagai ‘wild marjoram’, oregano merupakan salah satu bahan penting dalam kebanyakan hidangan Itali seperti piza, sos dan kaserol. Berbanding herba lain yang lebih baik digunakan segar, oregano pula memberi lebih rasa jika menggunakan dalam bentuk dikeringkan.

Ia mengandungi kandungan omega-3 yang tinggi, di samping zat besi, mangan dan antioksidan lain menjadikan oregano salah satu herba yang memberi kesan positif kepada kesihatan tubuh. Minyak pati oregano pula digunakan sebagai antioksidan.

Bukan sekadar sebagai hiasan hidangan, tetapi juga memberi rasa yang berbeza pada hidangan. Ia sesuai digunakan dalam hidangan makanan laut, sos sayur, hidangan pasta dengan sos atau sup.

Cincang halus sebatang parsli, masukkan ke dalam telur dan digoreng hancur. Boleh beri rasa berbeza dan mudah pula!

Rosemary memberikan rasa ‘lada’ dan sedikit berkayu. Ia sesuai dimasukkan ke dalam hidangan kambing, sayur panggang, sup dan stew.

Namun, hati-hati dengan kuantiti yang digunakan, kerana herba ini walaupun menggunakan sedikit sahaja, sudah cukup untuk memberikan rasa yang kuat. Penggunaan rosemary yang berlebihan boleh menjejaskan rasa pada masakan.

Masukkan rosemary ke dalam stok atau stew, atau taburkannya ke dalam perapan ayam gril untuk aroma dan rasa yang lebih menyelerakan.

Perkataan ‘sage’ berasal daripada perkataan Latin yang bermaksud ‘kesihatan’. Ia bersifat anti radang dan membantu pencernaan tubuh.

Dari segi penggunaannya pula, hidangan pasta seperti gnocchi dan risotto, daging panggang atau sup lebih enak dengan menambahkan sedikit herba sage ini.

Selain itu, ia juga sesuai digunakan dalam hidangan yang mengandungi hati dan daging.

Lazimnya daun bay digunakan ke dalam hidangan sup, sos atau stew. Perasakan daging, makanan laut, jeruk atau sayur dengan daun bay untuk nikmati rasa yang berbeza.

Dari segi kesihatan pula, herba ini mengandungi vitamin A dan C, asid folik, potasium, kalsium dan zat besi.

Thyme begitu serasi jika ditambah pada saat akhir masakan berasaskan telur, sayur-sayuran dan juga produk berasaskan kacang soya. Ia juga wangi. Thyme turut dimasukkan ke dalam bouquet garni (macam sup bunjut tu) untuk memperisakan stok, sup, dan stew.

Dari segi kebaikannya pula, thyme sudah lama digunakan dalam perubatan untuk membantu mengatasi masalah pernafasan dan dada seperti batuk, bronchitis dan dada rasa sesak.


Lihat Rekaan Konsep Model SUV Terbaru Mercedes-Benz ‘GLB 2019’

Mercedes-Benz telah memperkenalkan konsep idea terbaru, GLB 2019 untuk pengeluaran model seterusnya yang mempunyai konsep sama seperti GLA 2013. Konsep terbaru ini akan dihasilkan dengan roda 17-inci yang mengekalkan krom di bawah permukaan yang sesuai untuk pemanduan di jalan-jalan besar.

Konsep GLB 2019 ini akan dipenuhi dengan beberapa aspek kemewahan seperti pemacuan semua roda, pelbagaia lampu LED multibeam, enjin turbo empat silinder dengan 224 kuasa kuda dan tork puncak 350Nm.

Menariknya, SUV kompak Mercedes-Benz, GLB 2019 ini mempunyai tiga barisan tempat duduk yang boleh memuatkan sehingga tujuh orang penumpang. Sudah pasti, barisan kerusi kedua dan ketiga pada SUV tersebut boleh digunakan untuk ruang penyimpanan tambahan atau untuk pengubahsuaian tempat duduk secara berlainan.

Untuk maklumat lengkap mengenai konsep terbaru SUV yang bakal dihasilkan, anda boleh layari laman rasmi Mercedes-Benz di sini.


Lihat Rekaan Konsep PlayStation 5 Yang Bakal Dilancarkan Tidak Lama Lagi

Meskipun Sony PlayStation 4 masih lagi merupakan konsol yang releven sehingga kini, ura-ura Sony PlayStation 5 sudahpun kedengaran. Terbaru, sebuah rekaan konsep telah dikeluarkan dalam memperlihatkan reka bentuk Sony PlayStation 5.

Menurut Joseph Dumary selaku pereka konsep Sony PlayStation 5, DualShock 5 atau controller bagi Sony PlayStation 5 bakal disertakan dengan skrin sesentuh dan pengimbas cap jari.

Selain itu, DualShock 5 ini hadir dengan teknologi pengecasan tanpa wayar membolehkan DualShock 5 ini sentiasa di cas. Berikut merupakan antara gambar bagi rekaan konsep PlayStation 5.

Dijangkakan Sony PlayStation 5 bakal mula dijual seawal 2020. Buat anda yang sudah lama berhajat untuk mendapatkan konsol terbaru atau upgrade konsol sedia ada, mungkin sudah tiba masanya untuk anda mula menabung sebelum mendapatkannya tidak lama lagi.


Lihat Rekaan Kostum Avengers Jika Mereka Wujud Di Era Empayar Majapahit

Filem Spider-Man: Far From Home telah memberi hint bahawa akan wujudnya multiverse dalam dunia MCU nanti. Kemungkinan besar akan wujud pelbagai dimensi baharu di mana superhero Marvel akan wujud dalam pelbagai versi.

Bagaimana Marvel mahu bermain dengan dunia multiverse ini? Perkara ini akan pastinya akan diterangkan dalam Far From Home. Bagaimana sekiranya salah satu dimensi itu adalah dari salah satu empayar hebat dunia satu ketika dahulu?

Seorang artis dari Indonesia, Is Yuniarto telah mengimaginasikan superhero Avengers jika mereka wujud ketika empayar Majapahit purba sekitar tahun 1293-1500 AD. Dapat dilihat wira terkenal Marvel seperti Iron Man, Captain America, Thor, Black Widow dan ramai lagi telah diberikan sentuhan hebat oleh Yuniarto.

ADIWIRA Wilwatikta: Kalangga. Petir Parikesit adalah remaja yang berprofesi sebagai pembuat ukiran dinding dari desa di Selatan Trowulan. Suatu hari desanya diserang gerombolan penyamun, Petir lari ke hutan dan bersembunyi di sebuah gua. Di sana Ia digigit oleh seekor laba-laba beracun yang berusia ratusan tahun. Rupanya racun langka tersebut membuat Petir memiliki kekuatan yang menyerupai laba-laba. Reimagined Marvel's heroes in Indonesian ancient kingdom Majapahit era (1293-1500 AD). Click next for more #ADIWIRA heroes! #avengersendgame #avengers #marvelcomics #spiderman #spiderverse #majapahit

A post shared by  Is Yuniarto (@is.yuniarto) on May 4, 2019 at 3:13am PDT

ADIWIRA Wilwatikta: Wesijalma. Tosan Attarka adalah saudagar flamboyan kaya raya dari kota pelabuhan Tuban yang memiliki jaringan dagang hingga ke Campa, Siam ,Tiongkok hingga Gujarat. Dalam perjalanannya Ia mengumpulkan beragam jenis senjata dan baju zirah untuk dipelajari dan dikembangkan demi kebutuhan militer kerajaan Wilwatikta, salah satunya adalah meriam mini cetbang yang membuat armada perang Wilwatikta superior. Reimagined Marvel's heroes in Indonesian ancient kingdom Majapahit era (1293-1500 AD) #ADIWIRA #avengersendgame #tonystark #ironman #endgame #majapahit

A post shared by  Is Yuniarto (@is.yuniarto) on Apr 30, 2019 at 10:17pm PDT

ADIWIRA Wilwatikta: Mpu Geledek. Sebelum menyandang gelar Mpu Geledek, ia dikenal dengan nama Tora Indraputra. Seorang brahmana yang tinggal di gunung Semeru. Para bangsawan dan pendekar yang terpilih datang kepadanya untuk meminta Mpu Geledek menempa senjata pusaka dengan Palu Saktinya 'Brajagodam'. Rumor mengatakan bahwa Mpu Geledek adalah titisan dewa petir Batara Indra, sebagian orang mempercayai bahwa Ia termasuk golongan 'Amertajiwa', orang-orang suci yang abadi. Reimagined Marvel's heroes in Indonesian ancient kingdom Majapahit era (1293-1500 AD). Click next for more #ADIWIRA heroes! #avengersendgame #avengers #thor #majapahit #marvel #marvelcomics

A post shared by  Is Yuniarto (@is.yuniarto) on May 1, 2019 at 10:10pm PDT

ADIWIRA Wilwatikta: Ra Bulus. Bulus Ijo seorang sastrawan yang bertugas mempelajari kitab-kitab kuno di istana Tumapel. Suatu saat Ia berhasil memecahkan sandi aksara kuno dan membaca kitab terlarang 'Gamaraga', tiba-tiba kesadarannya hilang dan sosoknya berganti menjadi raksasa hijau yang penuh amarah. Ra Bulus pernah memporak-porandakan kotaraja Trowulan dan diburu oleh pasukan Bhayangkara. Reimagined Marvel's heroes in Indonesian ancient kingdom Majapahit era (1293-1500 AD) #ADIWIRA #avengers #avengersendgame #marvel #majapahit #hulk

A post shared by  Is Yuniarto (@is.yuniarto) on May 2, 2019 at 9:12pm PDT

Ini yang terakhir dari set Adiwira, mungkin saya akan lanjutkan di lain waktu (sudah ada sketsa beberapa tokoh hero lain sih). Terimakasih atas semua saran dan kritiknya :) ADIWIRA Wilwatikta Durjana: Tano Sukhbataar. Mantan Jenderal Mongol yang berambisi membalas kekalahan pasukan Tartar di Jawadwipa puluhan tahun lalu, Ia bersumpah akan menghancurkan kerajaan Wilwatikta, konon Ia memiliki garis keturunan dari Meng Qi -utusan Kaisar Mongol yang dipermalukan di Jawadwipa. Pasukan di bawah pimpinannya tak pernah gagal menaklukkan benteng lawan, Kini Jenderal Tano membawa armada tempurnya ke Jawadwipa mencari mustika bintang semesta yang konon bisa memberikan kekuatan magis. Reimagined Marvel's heroes in Indonesian ancient kingdom Majapahit era (1293-1500 AD). Click next for more #ADIWIRA heroes! #thanos #avengers #avengersendgame #marvelcomics #marvel #majapahit

A post shared by  Is Yuniarto (@is.yuniarto) on May 6, 2019 at 10:17pm PDT

Who's your favorite Adiwira? ADIWIRA Wilwatikta: Reimagined Marvel's heroes in Indonesian ancient kingdom Majapahit era (1293-1500 AD). Adi = Great / Superior Wira = Hero Wilwatikta = Majapahit Read my other works: http://bit.ly/gundalawebtoon http://ciayo.co/garudayana

A post shared by  Is Yuniarto (@is.yuniarto) on May 10, 2019 at 1:48am PDT

Setiap Watak juga mempunyai kisah serta nama Indonesia mereka yang tersendiri dan unik pada gambar mereka. Cool juga jika nama penuh Thanos adalah Tano Subakthaar.

Yuniarto bukan artis sebarangan di Indonesia. Buat pemain tegar Mobile Legends, anda pasti mengenali watak Gatotkaca. Yuniarto adalah artis yang bertanggungjawab menghasilkan rekaan watak berkenaan.

"Tinju guntur Brajamustiku sudah tak sabar untuk dihempaskan ke sasaran!" Gatotkaca Mobile Legends new hero based on Garudayana comic by Is Yuniarto. Official collaboration Garudayana X Mobile Legends. #GarudayanaXmobilelegends #garudayana #gatotkaca #mobilelegends

A post shared by  Is Yuniarto (@is.yuniarto) on Jul 6, 2017 at 5:46am PDT

Kami suka dengan rekaan homage Yuniarto untuk watak-watak Avengers ini. Seni memang tiada batasan dan setiap artis mempunyai interpretasi mereka yang tersendiri untuk setiap perkara. Anda boleh ikuti Yuniarto di sini dan karya-karya beliau sebelum ini juga sangat awesome. Beliau juga pernah membuat rekaan Captain Mavel ‘yang sebenar’ dalam versi wayang kulit. Shazam!

Javanese wayang kulit (shadow puppet) of SHAZAM! Say my name! @zacharylevi Wayang version of SHAZAM stands for: the wisdom of Sambu (the God of Teachers) the agility of Hanoman the stamina of Antasena the flight of Zatayu the courage of Arjuna the power of Manikmaya #shazam #indonesia #fanart #wayang #wayangkulit #comic #illustration #dccomics

A post shared by  Is Yuniarto (@is.yuniarto) on Apr 11, 2019 at 2:32am PDT


Lihat Rekaan Kotak Kasut Koleksi Kolaborasi adidas x Dragonball Z

Nampaknya keluaran pertama untuk kolaborasi adidas x Dragonball dijangka tiba pada bulan ini. Hal ini demikian kerana baru-baru ini tertiris rekaan kotak kasut model Yung 1 dan ZX 500 adidas untuk kolaborasi istimewa ini.

Kedua-dua kotak kasut ditampilkan warna hitam dan pada hadapan kotak ini menampilkan logo cerita anime DragonBall Z terkenal ini bersama dengan tulisan adidas Originals. Seterusnya pada bahagian sisi akan menampilkan gambar watak menjadi pilihan penunjuk model yang dijadikan sebagai kolaborasi.

Buat masa sekarang pihak adidas masih belum mengumumkan lagi tarikh untuk keluaran dua model ini. Walaubagaimanapun kasut kolaborasi ini dijangka dijual dengan harga $150 (RM 612+-) sepasang.

Son Goku or Frieza? The first of two releases from adidas' upcoming Dragon Ball Z collection are set to drop in the coming weeks for $150 USD (CAD $TBD). Each shoe is expected to included a figurine of the corresponding character and includes special packaging. pic.twitter.com/Yc4yMfg8hp

— Sole Savy (@SoleSavyCA) August 7, 2018


Lihat Rekaan Mewah Jet Peribadi Lionel Messi Yang Bernilai RM62 Juta

Dengan pendapatan sekitar $667,000 (~RM2.7 juta) seminggu di Barcelona, Messi mampu untuk miliki apa sahaja yang beliau mahu. Nampaknya Messi juga sudah mempunyai jet peribadi baharu yang digunakan beliau untuk melancong bersama keluarga dan juga rakan-rakan ke mana sahaja destinasi yang beliau mahu.

Jet peribadi mewah baharu Messi ini dilengkapi dengan dapur, dua bilik mandi serta 16 tempat duduk yang boleh dilipat untuk dijadikan tempat tidur.

Messi's new private jet – a kitchen, two bathrooms & 16 seats that can be folded to make eight beds. On the exterior, branded with his signature number 10 on the tail, names of the Argentina icon, his wife, and their three children, written on steps pic.twitter.com/shokwuWIov

— Xinhua Sports (@XHSports) December 11, 2018

Pada bahagian luar jet ini pula, tertulis nombor 10 di bahagian ekor dan sesiapa sahaja yang melihat pasti tahu jet berkenaan adalah milik Messi. Nama tiga anaknya (Thiago, Ciro dan Mateo) serta isteri (Antonella) ditulis di bahagian tangga menambahkan lagi personal touch pada jet peribadi ini.

Jet peribadi ini tidak dibeli oleh Messi tetapi disewa khas oleh beliau. Syarikat yang mengendalikan jet peribadi Messi ini berharap dapat menarik lebih ramai jutawan yang akan menggunakan servis mereka di masa akan datang. Jika anda mahu travel dengan bergaya, mungkin boleh terus membuat tempahan dengan syarikat pengendali jet peribadi Messi ini.

#RealDeal. Nak dapatkan handphone power 8GB RAM + 128GB Storage? Jom tonton video ini.


Lihat Rekaan Minimalis Hotel Lost Villa Yang Terletak Di China

Umum mengetahui kemegahan hotel-hotel di negara Tembok Besar China yang mengagumkan siapa sahaja yang melihat. Namum Lost Villa Hotel tampil dengan kelainan dengan mempamerkan ciri minimalis sebagai ciri tarikan pengunjung.

Hotel ini terdiri daripada 6 buah bangunan berasingan yang telah diubahsuai untuk membolehkan pengunjung menikmati pemandangan alam sekitar sekaligus menghargai bangunan lama yang turut dijadikan bangunan hotel.

Siling kayu dikekalkan daripada bangunan lama untuk mengetengahkan lagi ciri mesra alam yang menjadi teras konsep hotel ini. Bukan itu sahaja, panel kayu juga menjadi salah satu elemen dekorasi dalam setiap unit bilik. Tonton gambar dibawah untuk melihat keunikan hotel yang terletak di China ini.


Lihat Rekaan Minimalis MUJI Hotel Ginza Yang Bakal Dibuka April Ini

Kini MUJI melebarkan sayapnya dengan membuka cawangan hotel di Ginza, Tokyo pada bulan April ini selepas membuka cawangan hotelnya di Shenzhen. Menariknya, hotel tersebut menampilkan ciri-ciri rekaan yang minimalis dan berkualiti tinggi serta tidak kelihatan mewah.

Hotel Ginza ini hadir dengan 79 bilik dimana ia terbahagi kepada 9 jenis bilik yang berlainan iaitu dari katil kembar atau dua dan ruang yang besar serta memiliki bilik bacaan dan lain-lain. Malah, perincian pada setiap sudut menggunakan kayu sebagai ciri utama menonjolkan budaya negara Jepun itu sendiri.

Untuk pengetahuan anda, bahan yang digunakan untuk perincian rekaan adalah menggunakan bahan yang dikitar semula dari bahagian kapal. Lebih menarik, terdapat ruang bacaan yang disediakan dalam bilik penginapan menjadikan ia satu kelainan. Ini membolehkan pengunjung untuk bersantai dan berehat dengan membaca buku yang tersedia.

Malah, produk MUJI juga digunakan pada setiap bilik dan anda akan dapat merasai sendiri kualiti produk MUJI itu sendiri. Selain itu, hotel MUJI ini juga akan menampilkan sebuah restoran, kedai makanan istimewa yang menjual buah-buahan dan sayur-sayuran dari Tokyo berhampiran dan Atelier MUJI Ginza serta termasuk dua galeri, salon, perpustakaan dan ruang istirahat.

Bagi anda yang ingin bermalam di hotel ini, anda boleh membuat tempahan secara atas talian dimana ia tersedia pada 4 April 2019. Walaubagaimanapun, harga untuk penginapan satu malam tidak diketahui.

Jika anda bercadang untuk ke Jepun pada bulan April ini, mungkin anda boleh menginap di hotel ini dan merasai sendiri pengalaman bermalam di hotel ini.


Lihat Rekaan Retro Dan ‘Stylish’ Kafe Coke Pertama Dunia Yang Dibuka Di Johor Bahru

Coca-Cola atau lebih dikenali Coke merupakan minuman bikarbonat kegemaran ramai terutama sekali nikmati Coke sambil makan ayam goreng. Memang ‘kick’!

Terbaharu, kafe yang berkonsepkan Coke telah dibuka di Toppen Shopping Center, Johor Bahru dan pastinya akan menarik ramai orang untuk ke sini. Andai kata anda ingin tonton wayang, anda boleh singgah dahulu ke kafe ini kerana ia berada di pawagam TGV di sana.

Dapat dilihat konsep rekaan yang ditampilkan adalah mengetengahkan restoran ala Amerika pada tahun 1950. Malah, warna yang dipilih untuk kafe ini adalah merah dimana warna ‘signature’ untuk Coca-Cola.

Warna dan rekaan yang ditampilkan cukup ‘eye-catching’ dan anda yang kaki foto memang akan menyukai tempat ini. Almaklumlah untuk bergambar agar boleh dikongsikan di media sosial.

Selain itu, terdapat jukebox di kafe ini yang pastinya membawa anda ke masa zaman dahulu dimana anda perlu masukkan duit syiling untuk mendengar lagu kegemaran anda.

Difahamkan, kafe ini menjual Coke, popcorn, aiskrim dan coklat. Anda juga boleh mengecas telefon bimbit anda dan melayari Internet menggunakan wifi secara percuma.

Adakah anda teruja untuk terjah ke kafe ini? Untuk pengetahuan anda, kafe ini dibuka setiap hari pada jam 10 pagi hingga 10 malam.

Menarik, bukan? Anda ingin ke Johor Bahru tetapi tidak tahu ingin ke mana bolehlah klik pautan di bawah untuk ketahui destinasi pilihan lain.

‘Dinosaur Kingdom’ Tarikan Terbaru Di Puteri Harbour, Johor Bahru

Taman Tema Tertutup Terbesar Asia Tenggara Bakal Dibuka Di Johor

Country Garden Johor, Pilihan Percutian Mewah Berdekatan Pantai Danga Bay


Lihat Rekaan Rumah DBKL Berharga RM100 Sebulan Ini Yang ‘Fresh’ Dan Moden

Umum ketahui bahawa Datuk Bandar Kuala Lumpur telah menawarkan bilik serendah RM100 untuk golongan bujang berpendapatan rendah yang menetap di ibu kota sebelum ini.

Pastinya ramai orang yang teruja dengan perkara ini. Difahamkan, bilik sewa tersebut atau dikenali sebagai ‘Perumahan Bandar’ yang terletak di Jalan Tuanku Abdul Rahman telah dirasmikan secara rasmi pada 23 Oktober 2019 yang lalu.

Apa yang menarik minat ramai pihak adalah bukan sahaja harga sewanya murah iatu RM100 termasuk bil api dan air. Akan tetapi rekaan projek perumahan bandar tersebut cukup cantik dan selesa untuk penghuninya.

Dekorasi yang diketengahkan pada setiap ruang di perumahan bandar DBKL ini kelihatan ‘fresh’ dan moden. Pemilihan warnanya cukup trendy sesuai untuk mereka yang berjiwa muda.

Untuk pengetahuan anda, terdapat pelbagai kemudahan yang disediakan di sini lengkap dengan ruang legar, surau, tandas dan bilik mandi, ruang makan, dan macam-macam lagi.

Jika anda masih tercari-cari tempat penginapan dan bujang, anda mungkin boleh mencuba memohon untuk menyewa bilik di sini. Anda boleh menghantar permohonan secara atas talian.

Menarik dekorasi yang ditampilkan di perumahan bandar ini. Anda mungkin berminat lihat rekaan dekorasi yang mungkin boleh dijadikan inspirasi untuk anda pada pautan di bawah.

Lihat ‘Makeover’ Rumah Apartment Selangorku Dengan Rekaan Minimalis Dan Sentuhan Warna Hijau

Lihat ‘Makeover’ Dapur 7 Kaki Ini Daripada Barang IKEA Dengan Kos Bawah RM3,000

Lihat Rekaan Dalaman Rumah Berkonsepkan Butik Mainan Di Pasir Ris Vue 8 Ini


Lihat Rekaan Sony PlayStation 5 ‘Devkit’ Yang Unik Beserta DualShock 5

Sejak pada tahun lalu, dapat dilihat semakin banyak ura-ura melibatkan kehadiran Sony PlayStation 5. Berita mengenai konsol terbaru Sony ini sekali lagi membuat orang ramai teruja setelah pihak Sony mengesahkan kehadiran PlayStation 5 pada penghujung tahun 2020 ini.

Pada kali ini, dapat dilihat rekaan Sony PlayStation 5 yang tertiris beserta DualShock 5. Rekaan yang diperlihatkan ini hadir dengan konsol berbentuk seakan huruf V beserta lubang pengudaraan yang besar.

— The Drunk Cat™ (@Alcoholikaust) November 30, 2019

Berdasarkan rekaan yang ditampilkan, para netizen seakan kurang selesa dengan rekaan Sony PlayStation 5 yang besar serta dilihat lari dari identiti konsol-konsol sebelum ini.

Walau bagaimanapun, difahamkan rekaan ini hanyalah sekadar devkit atau kerangka percubaan. Sony kemungkinan besar bakal memperkenalkan rekaan konsol yang lebih menarik dan moden untuk para pengguna sempena pelancaran Sony PlayStation 5 pada penghujung 2020 kelak.

Buat anda yang berminat untuk mengetahui lebih lanjut mengenai spesifikasi Sony PlayStation 5, anda boleh klik pautan di bawah untuk bacaan lanjut.

Sony Kongsikan Spesifikasi Bagi Konsol PlayStation 5

Sony PlayStation 5 Sah Akan Dilancarkan Penghujung 2020


10 Rahsia Bagaimana Tun M ‘Power’ Menulis

Tahukah anda kenapa Tun Mahathir ‘power’ menulis? Kalau kita perasan baru-baru ini Tun Mahathir kerap menulis dan kita akui bahawa penulisan Tun memang hebat dan tak terjangkau dek pemikiran kita selaku orang biasa. Pada kebiasaannya, ‘orang yang hebat menulis ialah orang yang banyak membaca’.

1. Tahukah anda bahawa Tun Mahathir adalah seorang yang sangat suka membaca. Ketika di sekolah rendah, Tun pernah dilantik menjadi perpustakawan sekolah. Setiap hari Khamis, Tun akan ditugaskan untuk membeli majalah seperti Rover, Champion dan Film Fun untuk kegunaan perpustakaan sekolah.

Biasanya Tun akan menelaah majalah-majalah tersebut kulit ke kulit sebelum meletakkannya di perpustakaan.

2. Ketika di Darjah Sembilan, guru Tun iaitu J.F Augustine pernah melantik Tun sebagai Pengerusi Kelab Kesusasteraan Dan Perbahasan disamping editor majalah sekolah iaitu ‘The Darul Aman’. Bermula daripada sinilah bakat kepengarangan Tun dicungkil dimana pada awalnya Tun banyak menulis tentang perang dan situasi pendudukan tentera Jepun dalam majalah tersebut.

3. Semasa menuntut di Kolej Perubatan King Edward VII, Tun mencari pendapatan tambahan dengan menulis rencana untuk akhbar Straits Times dan Sunday Times. Tun pernah dibayar sehingga $40 untuk satu rencana yang beliau hasilkan. Rencana pertama Tun yang tersiar di Straits Times pada 20 Julai 1947 bertajuk ‘Malay Women Make Their Own Freedom’.

4. Bakat penulisan Tun telah menarik minat pengarang Straits Times iaitu Allington Kennard untuk menawarkan Tun jawatan sebagai wartawan, namun Tun telah menolak jawatan tersebut.

5. Walaupun menolak tawaran tersebut, rencana-rencana Tun semakin kerap disiarkan di Straits Times. Bertitik tolak daripada sinilah, Tun menggunakan nama Che Det sebagai nama samaran beliau dalam bidang penulisan sehingga kini. Siapa sangka anak kelahiran Kedah ini mampu menulis sehingga menjadi pemerintah nombor satu negara bermula 16 Julai 1981 hingga 31 Oktober 2003.

6. Tun juga pernah dilantik menjadi pengarang majalah kolej iaitu The Medico ketika ditahun tiga pengajian beliau. Dengan hasil menulis di Sunday Times, Tun membeli sebuah motorsikal terpakai jenis BSA 250cc pada masa tersebut.

Baca : Ramai Tidak Tahu, Tun Mahathir Memiliki Kuasa Melentur Masa

7. Tun adalah seorang Perdana Menteri Malaysia yang paling banyak sekali menghasilkan buku.

Antara buku-buku Tun ialah The Malay Dilemma (1970), Menghadapi Cabaran (1976), Warisan Kepimpinan (1980), Panduan Peniaga Kecil (1982), The Challege (1986), Regionalism, Globalism and Spheres Of Influence (1995), The Way Forward (1998), A New Deal for Asia(1999), Islam & The Muslim Ummah (2001), Globalisation and the New Realities (2002), Reflections on Asia (2002), The Malaysian Currency Crisis: How and why it Happened (2003), Achieving True Globalization (2004), Islam, Knowledge, and Other Affairs (2006), Principles of Public Administration: An Introduction (2007), chedet.com: Blog Merentasi Halangan (2008) dan buku masterpiece beliau iaitu A Doctor in the House: The Memoirs of Tun Dr Mahathir Mohamad (2011).

8. Disamping itu, Tun adalah tokoh di Malaysia yang paling banyak diperbahaskan dalam buku, samada berkaitan pemikiran, idea atau corak pemerintahan beliau oleh penulis-penulis lain.

Antaranya Sorotan Sekilas The Malay Dilemma (Ahmad Boestamam), Mahathir: A Profile in Courage(J. Victor Morais), Mahathir, Cita-Cita dan Pencapaian (Harun Derauh), Suka Duka Politik Mahathir (Hassan Haji Hamzah), Paradoxes Of Mahathirism (Khoo Boon Teik), Malaysian Maverick: Mahathir Mohamad in Turbulent Times (Barry Wain), Apa Habaq Orang Muda (Radzi Tajuddin) dan banyak lagi.

9. Tun juga menulis sendiri semua ucapan dasar dalam setiap perhimpunan Agung partinya, setiap tahun. Perkara ini diakui sendiri oleh Setiausaha Akhbar Tun iaitu Dato Zakaria Abdul Wahab.

Malahan isteri beliau, Tun Siti Hasmah juga mengakui bahawa Tun akan pergi ke ‘tempat sunyi’ yang jauh daripada gangguan orang setiap kali mahu menulis ucapan yang beliau bakal sampaikan dalam perhimpunan agung partinya pada masa tersebut.

10. Jadi tidaklah hairan jika penulisan Tun begitu superb kerana pengalaman Tun memang luas dalam bidang penulisan ini.

Baca lagi: Sejam Bersama Tun Mahathir Dan Kami Tanya 8 Soalan Ini Kepada Tun